"Ova mera ima mnogobrojne pozitivne efekte na razvoj i unapređenje turizma u Srbiji", objašnjava Miroslav Knežević, pomoćnik ministra trgovine. "Od kada je započeta ova akcija, prvi put posle 2007. imamo povećan promet domaćih turista. Od 2015. do 2018. godine broj dolazaka domaćih gostiju povećan je za 32 odsto a broj noćenja je povećan za 34 odsto. Najtraženije destinacije za realizaciju vaučera bile su Sokobanja, Zlatibor, Vrnjačka Banja, Sijarinska Banja i Ribarska Banja", kaže Knežević.\nKako objašnjava Knežević, u ovim mestima vaučeri su najviše doprineli porastu turističkog prometa. Zahvaljujući vaučerima, mnoga mesta, poput Ljubovije, Apatina, Bele Crkve, Ivanjice, Zlatara i Krupnja, postala su posećenija i vidljivija na turističkoj mapi Srbije. Program dodele vaučera za odmor u Srbiji omogućio je građanima da bolje upoznaju svoju zemlju i uživaju u raznovrsnoj turističkoj ponudi.\n"Važno je istaći da se, pored rasta prometa domaćih turista i većeg broja kategorisanih objekata, povećao i prihod od boravišne takse u jedinicama lokalne samouprave, a veća je i popunjenost smeštajnih kapaciteta", kazao je Knežević. "Kada je u pitanju kategorizacija, Ministarstvo vodi evidenciju ugostiteljskih objekata, hotela, motela, turističkih naselja, pansiona i kampova, dok su za kuće, apartmane, sobe i seosko turističko domaćinstvo nadležne lokalne samouprave", ističe.\nPrema rečima Kneževića, upravo su objekti koji su u nadležnosti lokalnih samouprava najzastupljeniji u ponudi smeštaja za građane koji koriste vaučere. Ministarstvo nema precizne podatke o tome koliko se povećao broj takvih kategorisanih smeštaja u odnosu na period kada vaučeri nisu postojali.\n"Broj zainteresovanih ugostitelja koji učestvuju u programu realizacije vaučera konstantno raste. Kada je započeta akcija 2015, prijavila su se ukupno 243 ugostitelja, dok ih je ove godine čak 1.400, pa građani mogu da biraju smeštaj širom zemlje, na više od 60 destinacija", ističe Knežević.\nNajviše iz gradova\nDržavne dotacije za odmor u Srbiji najviše uzimaju ljudi iz Beograda, Novog Sada, Niša, Zrenjanina i Leskovca. Da bi dobili vaučere, građani moraju da imaju rezervisan boravak od minimum pet noćenja, i to u prijavljenim i registrovanim objektima. Da bi neko dobio vaučer vrednosti 5.000 dinara, dovoljno je da ima mesečna primanja manja od 60.000 dinara. Inače, više od polovine onih koji uzmu vaučere su penzioneri.\nNajavljeno još 100.000 VAUČERA za odmor u Srbiji\nOd sutra počinje anketiranje 120.000 srpskih poljoprivrednih gazdinstava\nSavet za regionalnu saradnju (RCC) saopštio je da su cene rominga na celom Zapadnom Balkanu drastično pale od 1. jula. Građani Zapadnog Balkana moći će da pričaju, surfuju i šalju SMS-ove mnogo više, a da plaćaju mnogo manje.\nPOTENCIJAL ZA SRBIJU Pregovori da naša zemlja postane distributivni centar indonežanske robe\nIndonezija je zemlja koja procvatom svoje ekonomije ima potencijal da do 2030. postane šesta ekonomska sila sveta, a danas su upravo predstavnici indonežanske i srpske privredne delegacije razgovarali u Beogradu o tome da naša zemlja postane distributivni centar, odakle će indonežanska roba ići na treća tržišta.\nKINESKA NAJEZDA NA EVROPU Više razloga ih vodi na "Stari kontinent"\nKinezi sve manje putuju u Sjedinjene Američke Države a tenzije između Pekinga i Vašingtona su samo jedan od razloga zašto se kineski putnici sve više opredeljuju za Evropu.\nBERZANSKI INDEKSI U "CRVENOM" Zatajila investiciona aktivnost na domaćem tržištu akcija\nInvesticiona aktivnost na domaćem trzištu akcija danas je zatajila, budući da je ukupan promet kompanijskih hartija iznosio tek 1,4 miliona dinara, a oba berzanska indeksa su zaključena u "crvenom".


BEOGRAD - Konačna odluka o privatizaciji beogradskog aerodroma još nije doneta, izjavila je danas ministarka građevinarstva, saobraćaja i infrastrukture Zorana Mihajlović, dodajući da će prvo privatizacioni savetnik dati svoje mišljenje. Odgovarajući na pitanje o otpisu duga kompaniji Er Srbija, ona je rekla da tu ne vidi nikakav problem, jer je aerodrom Nikola Tesla jedini u regionu koji ima trend rasta.\nAerodrom se ne bi razvijao ovom brzinom da nije bilo Er Srbije, on sada vredi najmanje četiri puta više nego pre nekoliko godina i sada ima prihode kakve nismo mogli da zamislimo pre dve godine, rekla je Mihajlović.\nEr Srbija je sada najuspešnija avio kompanija u regionu a akcionari aerodroma su samo dobili privatizacijom, rekao je Mali.\nOtpustom duga niko neće trpeti, postoji ugovor\n"Imamo ugovor koji je objavljen i javan, napravljen je ugovor i to je dogovor dve ugovorne strane. Mislim da je tu potpuno jasno po ugovornim stranama, takva odluka je doneta i mislim da je Srbija samo dobila i razvojem aerodroma, i aerodrom se ovom brzinom ne bi razvijao da nema Er Srbije koja se ovom brzinom razvija", rekla je Mihajlović.\n"Vi meni hoćete da kažete da će aerodrom imati ozbiljne probleme zato što je u ugovoru koji postoji oprošten novac za Er Srbiju, ali zar ne mislite da je odlično što je Er Srbija ovde, što aerodrom i Er Srbija danas funkcionišu i prihode koji ostvaruju su takvi da ne bi to mogli da zamislimo pre dve godine", odgovorila je Mihajlović na pitanje novinara KRIK-a da li je aerodrom na šteti zbog toga.\nMinistarstvo privrede saopštilo je danas da su netačne informacije u javnosti o otpisu duga Er Srbije objašnjavajući da je Etihad učinio uslugu državi i pristao da se obaveza investicije države "prebije" sa troškovima prema aerodromu u iznosu od 22,3 miliona dolara. Ministarstvo privrede ističe da su pre dve godine, kada je formirano novo preduzeće Er Srbija, država Srbija i Etihad dogovorili način izmirenja starih dugova kompanije JAT ervejz, kao i finansijske obaveze Republike Srbije i Etihad ervejz kao osnivača nove kompanije. "Ugovorom između Republike Srbije, Etihad Airways PJSC i Air Serbia a.d. Beograd, precizno je propisano kako i na koji način sva tri potpisnika učestvuju u finansijskom poslovanju nove kompanije", navodi se u saopštenju. Srbija se obavezala ugovorno da smanji gotovinske troškove poslovanja, odnosno Etihad je pristao da se obaveza investicije države "prebije" sa njihovim troškovima prema aerodromu "Nikola Tesla", čime je Etihad zapravo učinio uslugu državi i time prihvatio da nemamo investiranje gotovog novca. Navedenim zaključkom daje se preporuka aerodromu da otpiše dug u iznosu od 22.203.917,93 dolara, čime se u celini ispunjavaju preuzete obaveze po članu Okvirnog ugovora o transakciji sa 31. decembrom 2015. godine. U budžetu za 2016. planirane su i poslednje finansijske obaveze u skladu sa ugovorom za Er Srbiju i od 2017. godine kompanije počinje da posluje samostalno.\nMinistarka je kazala da je normalno da država vodi računa o svom velikom investitoru, kao što su to radile sve prethodne vlade.\nOtpust više od 22 miliona dolara duga\nMreža KRIK objavila je danas da je Vlada Srbije zatražila od beogradskog aerodroma otpust više od 22 miliona dolara duga koji je napravio avio-prevoznik "Er Serbia".\nTa pomoć, kako tvrdi KRIK, nanosi štetu beogradskom aerodromu "Nikola Tesla" koji je u državnom vlasništvu i neće moći da naplati više od 2,3 milijarde dinara (22 miliona dolara) duga koji je "Er Serbia" napravila.\n« Prijave protiv dva lekara zbog i falsifikovanja isprava Gojković: Izbori odlučuju o nastavku reformi ili povratku na staro »


Obeležavanje svetskog dana sećanja na žrtve saobraćajnih nezgoda - Општина Стара Пазова - Званична презентација\nNaslovna Informacije Obaveštenja Obeležavanje svetskog dana sećanja na žrtve saobraćajnih nezgoda\nU celom svetu ovaj dan se obeležava sa ciljem da se spreče, ili bar na najmanju moguću meru svedu posledice saobraćajnih nezgoda i utiče na svest svih učesnika u saobraćaju o odgovornom ponašanju i poštovanju saobraćajnih pravila.\nNajnoviji u nizu izveštaja Svetske zdravstvene organizacije o globalnom stanju bezbednosti na putevima ukazuje na to da saobraćajne nezgode godišnje odnesu živote preko 1,35 miliona ljudi. Više od jedne četvrtine ovih smrtnih slučajeva čine pešaci i biciklisti. Povrede u drumskom saobraćaju predstavljaju vodeći uzrok smrti dece i mladih od 5 do 29 godina!\nNa teritoriji opštini Stara Pazova, prema podacima za 2020. godinu koje je obradila Agencija za bezbednost saobraćaja dogodile su se 172 saobraćajne nezgode, od čega su 4 lica poginula, dok je 139 lica teže i lakše povređeno. Ukupan broj saobraćajnih nezgoda je za 8,2% viši u odnosu na 2019. godinu, dok je dobra vest da je broja nastradalih lica za 7,7% manji.\n- Na teritoriji opštine Stara Pazova, u 2020. godini evidentirano je 172 saobraćajnih nezgoda;\n- Na teritoriji opštine Stara Pazova stradalo je 143 lica u saobraćajnim nezgodama. Najveći udeo od ukupnog broja stradalih lica čine lica sa lakim telesnim povredama (79.02%), zatim slede lica koja su zadobila teške telesne povrede (18.18%) i lica koja su u saobraćajnim nezgodama izgubila život (2.80%);\n- U najvećem procentu u saobraćajnim nezgodama na teritoriji opštine Stara Pazova učestvovali su vozači (60.14%). Putnici kao učesnici učestvovali su sa udelom od (30.07%), dok pešaci čine (9.79%) stradalih učesnika u saobraćajnim nezgodama;\n- U saobraćajnim nezgodama sa nastradalim licima, u najvećem procentu učestvuju putnička vozila (92.39%).\n- Najzastupljenija grupa tipova saobraćajnih nezgoda je - sn sa najmanje dva vozila – bez skretanja (40.12%);\n- Najizraženija grupa uticajnih faktora u toku 2020. godine je - preduzimanje nepromišljenih radnji od strane vozača (32.47%);\n- Vremenska analiza saobraćajnih nezgoda sa nastradalim licima po mesecima ukazuje na to da je oktobar mesec sa najvećim brojem saobraćajnih nezgoda;\n- Kao dan sa najvećim procentom saobraćajnih nezgoda izdvaja se petak;\n- Opština Stara Pazova 2020. godine je imala visoku nivo ponderisanog javnog rizika stradanja;\n- Kada je reč o poginulim licima, najveći procenat stradanja pripada starosnoj kategoriji 46-64 godina (50.00%);\n- Ukupno je stradalo 9 deteta u saobraćajnim nezgodama;\n- Mladi na teritoriji opštine Stara Pazova najviše stradaju kao vozači, sa učešćem od 53.85%;\n- Pešaci koji su stradali u saobraćajnim nezgodama, u najvećem procentu su starosne dobi 0-14 godina (35.71%);\n- Ukupno je stradalo 13 vozača bicikla i 0 putnika na biciklu;\n- Na osnovu analize stradanja biciklista prema starosti, najveći broj stradalih biciklista je starosne dobi 46-64 godina (46.15%).


Vesti online / Sport / Fudbal / Dobio pare, pa nestao!\nLOŠA PREDSTAVA: SMS se nije proslavio u Ligi Evrope\nItalijanski mediji osuli su žestoku paljbu po srpskom reprezentativcu Sergeju Milinkoviću-Saviću.\nSrpski reprezentativac je daleko od forme koja ga je krasila prošle sezone.\nLacio je doživeo debakl u Frankfurdu (4:1), a Sergej je bio očajan na terenu.\n"Postao je slučaj o kome mora da se razmišlja, ne može ništa, da doda pas, da se brani, da kreira, baš ništa. Kao da je izgubio motivaciju kada je potpisao novi ugovor" - piše Kalčomerkato.\nZa razliku od njega, oni navode primer Imobilea koji je takođe produžio ugovor kao i Sergej, obojica primaju tri miliona po sezoni, ali se bori, ne odustaje.\nLacio je tako u tri dana doživeo dva ubedljiva poraza, jer je prethodno poklekao u gradskom derbiju protiv Rome (1:3).


Druženje sa umetnicima, izložba i poruka u Teatru | Ritam Grada - vesti Kragujevac\nDruženje sa umetnicima, izložba i poruka u Teatru\nPovodom obeležavanja Svetskog dana pozorišta u Knjaževsko-srpskom teatru će danas biti organizovan poseban pprogram.\nU 10.30 sati članovi dramske sekcije Osnovne škole „Vuk Karadžić” na Maloj sceni upoznaće se sa životom i radom pozorišnika „sa one strane scene” i družiti sa glumcima koji su akteri predsatve za decu „Gusari”. Njihova sekcija višestruko je nagrađivana za dramsko stvaralaštvo, trenutno pripremaju predstavu „Pepeljuga”, a na sceni kragujevačkog pozorišta izveli su i ikluzivnu predstavu u čije su igranje bili uključeni i mališani sa invaliditetom.\nPd 19 sati u Galeriji „Joakim” biće otvorena izložba pozorišnih plakata, ne samo predstava Knjaževsko-srpskog teatra, već i osvih ostalih kuća iz zemlje, šireg regiona i inostranstva sa kojima kragujevačko pozorište sarađuje. Na otvaranju izložbe biće pročitana i tradicionalna poruka za Svetski dan pozorišta čiji je ovogodišnji autor nobelovac Dario Fo a pročitaće je kragujevačka glumica Vladanka Pendić Pavlović.


KUĆA KASTRO DELUXE - Toroni / Sitonija\nNovoizgrađeni kompleks Kastro se nalazi na samoj plaži mestaToroni, odmah pored starije istoimene kuće u neposrednoj blizini hotela Blue Sea.\nU ponudi su trokrevetni i četvorokrevetni studiji na prvom spratu, svi sa prostranim terasama sa direktnim pogledom na more.\nSvi imaju SAT TV, signal za besplatno korišćenje bežičnog interneta kao i klima uređaj čije je korišćenje uključeno u cenu. Cena uključuje i svakodnevno čišćenje studija kao i zamenu peškira i posteljine na 3 odnosno 4 noćenja a u zavisnosti od trajanja smene.\nČetvorokrevetni studiji imaju dva spojena ležaja ili francuski ležaj za dve osobe, sa trosedom na rasklapanje za još dve osobe, ili sa trećim ležajem i fioka ležajem za četvrtu osobu.\nS obzirom da skoro svaki studio ima drugačije ležajeve molimo vas da sa agencijom proverite strukturu određenog studija koji ste rezervisali.\nVaš utisak za: KUĆA KASTRO JANIS - Toroni / Sitonija


AMERIČKO UDRUŽENJE MUZIČKE INDUSTRIJE PODNELO IZVEŠTAJ KANCELARIJI TRGOVINSKOG PREDSTAVNIKA SAD, U KOJEM IZNOSI KLJUČNE GLOBALNE PROBLEME U VEZI SA AUTORSKIM PRAVOM – OFPS\nAMERIČKO UDRUŽENJE MUZIČKE INDUSTRIJE PODNELO IZVEŠTAJ KANCELARIJI TRGOVINSKOG PREDSTAVNIKA SAD, U KOJEM IZNOSI KLJUČNE GLOBALNE PROBLEME U VEZI SA AUTORSKIM PRAVOM\nObjavljeno 15. Februar, 2011\nPosebno se ukazuje na kontinuirane nedostatke u zaštiti intelektualnih prava u Španiji, Rusiji, Kini i Kanadi\nVAŠINGTON – Američko udruženje muzičke industrije (RIAA), zajedno sa udruženjima koja predstavljaju druge sektore u oblasti autorskog prava u Americi i čine Međunarodnu alijansu za intelektualnu svojinu (IIPA), danas je predala opsežne komentare Kancelariji trgovinskog predstavnika SAD (USTR) u vezi sa „specijalnom odredbom 301“ američkog zakona. U skladu sa ovom specijalnom odredbom, od USTR se zahteva da identifikuje države koje ne pružaju adekvatnu i efikasnu zaštitu intelektualne svojine Sjedinjenih Američkih Država. Primerak izveštaja dostupan je na internet-sajtu IIPA i možete ga preuzeti ovde.\nNeil Turkewitz, izvršni potpredsednik RIAA za međunarodna pitanja, je ovom prilikom dao sledeću izjavu:\n„Ovogodišnji dokument fokusira se na poražavajuće štetan uticaj internet piraterije na muzički sektor i ukazuje na potrebu da se obezbede zakonodavne, regulatorne i izvršne reforme kako bi se rešio problem koji podriva kreativne zajednice širom sveta. Pojedina muzička tržišta su praktično nestala usled nespremnosti državnih organa da se obračunaju sa krađom na internetu, što je možda najvidljivije u Španiji, gde je u prethodnih pet godina obim tržišta smanjen za 55% i gde već dve godine nijedan novi španski umetnik nije uspeo da se probije među 50 najuspešnijih. I druga tržišta nastavljaju da funkcionišu u haotičnim uslovima, kao što je na primer tržište Rusije i Kine u kojima se nalaze najozloglašeniji piratski sajtovi na svetu: ruski „vKontakte“ kinseki „Baidu“. Meksičko tržište nastavlja da propada pod teretom piraterije, što za posledicu ima za 45% manje domaćih izdanja u odnosu na period od pre pet godina. Ovo ukazuje na to da društvo trpi kako kulturne tako i ekonomske gubitke kada neadekvatno odgovori na izazove koje postavlja piraterija. Kanadska vlada je iz neobjašnjivih razloga dočekala još jednu godinu bez modernizacije režima zaštite autorskog prava i zadržala pravni okvir koji nije ustanju da odgovori na postojeće probleme.“\n„Procenjuje se da u Sjedinjenim Američkim Državama trenutno ima 17% manje profesionalnih muzičara nego pre 10 godina. Iako internet muzičarima nudi neprevaziđene mogućnosti da dopru do publike na globalnom nivou, nažalost, sve je manje mogućnosti da muzičari zarade za život baveći se ovom umetnošću. Ipak, raduje to što ovaj proces nije nepopravljiv i što ne predstavlja posledicu nepromenljivih prirodnih zakona. Mi možemo i moramo stvoriti okruženje u kom se vrednuje kreativnost, koje pruža podsticaje za ulaganje u stvaralaštvo i originalna kulturna ostvarenja. Mada je nesporno da postoje komplikovani problemi koji okružuju ovu delatnost, put ka odgovornijem internet prostoru je pravo ispred nas – državni organi ne smeju pružati utočišta onima koji širom sveta nezakonito profitiraju od tuđih kreativnih dela. U odgovornom kulturnom okruženju nema mesta za kompanije poput „Baidu“ i „vKontakte“, koje pružaju muzičke usluge bez dozvole stvaralaca. Nema mesta servisima koji omogućavaju krađu muzičkih dela. I svakako da nema mesta preduzećima koja se razvijaju na osnovu korišćenja nezakonitih sadržaja, a potom se od njih zahteva samo da takve sadržaje uklone kada ih o tome obavesti imalac autorskog prava. Taktika „uhvati me ako možeš“ zasigurno nije recept za održivu američku kreativnost.“\n„Ohrabrujući su nagoveštaji o rastućoj svesti u pogledu toga da postojeće stanje ne funkcioniše i da državni organi treba aktivno da se angažuju na obezbeđivanju odgovornosti u internet okruženju. Nakon nekoliko godina neaktivnosti, španska vlada je, kako izgleda, sve bliže preduzimanju važnog prvog koraka ka zauzdavanju bezakonja na internetu, a u Italiji se razmatraju mere koje će verovatno dati značajan podsticaj tamošnjom posrnulom tržištu. Od Evrope i Azije do Južne Amerike, vlade postaju sve svesnije toga da su društveni, ekonomski i kulturni gubici usled piraterije isuviše veliki da bi ih društva tolerisala i da je potrebno preći u akciju pre nego što investicije u originalna kulturna ostvarenja potpuno presuše. Nadamo se da će vlade reagovati brzo i da će usvojiti reforme i preduzeti mere iznete u našem izveštaju, što će dovesti do kulturne renesanse zasnovane na globalnoj mreži.“\nAmeričko udruženje muzičke industrije (RIAA) je organizacija za podršku i promociju kreativne i finansijske vitalnosti vodećih muzičkih kompanija. Članovi ovog udruženja su produkcijske kuće koje se ubrajaju u sam vrh svetske muzičke industrije. Članovi udruženja RIAA® stvaraju, proizvode, odnosno distribuiraju približno 85% ukupne legitimne snimljene muzike koja se proizvodi i prodaje u Sjedinjenim Američkim Državama.\nRIAA ostvaruje svoju misiju kroz rad na zaštiti intelektualne svojine i prava umetnika i muzičkih produkcijskih kuća garantovanih Prvim amandmanom Ustava SAD, istraživanja u vezi sa potrošačima, delatnošću i tehničkim pitanjima, kao i kroz sprovođenje nadzora i analiza stanja saveznih zakona, propisa i politika. Pored toga, RIAA® sertifikuje nagrade za Gold®, Platinum®, Multi-Platinum™ i dijamantske tiraže, kao i Los Premios De Oro y Platino™ nagradu koja se dodeljuje za najprodavanije latinoameričke albume.


Podaci o kretanju zaposlenosti u industriji pokazuju najveći pad broja zaposlenih u proizvodnji ostalih prevoznih sredstava, odnosno brodogradnji, za 24,8 odsto, te proizvodnji koksa i rafiniranih naftnih proizvoda, za 15,9 odsto. Istovremeno, najveći rast zaposlenosti je zabeležen u proizvodnji duvanskih proizvoda, za 14,6 odsto, te proizvodnji pića, za 13,2 odsto.\nNa nivou cele 2019. godine statistika najveći pad zaposlenosti, za 24,7 odsto, takođe beleži u proizvodnji ostalih prevoznih sredstava, odnosno brodogradnji. Sledi proizvodnja motornih vozila, prikolica i poluprikolica, s padom zaposlenih od 9,3 procenta, te proizvodnji koksa i rafiniranih naftnih proizvoda s padom zaposlenih od 8,6 odsto.\nNajveći rast zaposlenosti u 2019. prema godini ranije zabeležen je u proizvodnji duvanskih proizvoda, za 9,1 odsto, te u proizvodnji pića, za 4,2 odsto.\nUkupna proizvodnost rada u industriji u 2019. godini porasla je 3,5 odsto u odnosu na 2018. godinu, pokazuju podaci DZS-a.


„PROCUREO“ U JAVNOST: Zabranjeni tekst šefa misije UN 1\n„PROCUREO“ U JAVNOST: Zabranjeni tekst šefa misije UN 1999. o ekološkim posledicama bombardovanja SR Jugoslavije\nU maju 1999. godine Ujedinjene nacije u celini su sakrile od javnosti šokantan izveštaj Senegalca Bakari Kantea, šefa prve misije UNEP-a (Program Ujedinjenih nacija za čovekovu okolinu) o ekološkim posledicama bombardovanja SR Jugoslavije. Ovaj tekst UN nikad nisu objavile, ali su njegovi delovi procurili u javnost zahvaljujući sagovorniku “Vesti”, američkom nezavisnom novinaru Robertu Parsonsu, izveštaču iz međunarodnih institucija u Ženevi. On je uspeo da dobije Kanteov izveštaj od svog izvora u UNEP-u i 17. juna 1999. objavi njegove delove u ženevskom dnevniku “Kurijeu” (Le Courrier) pod naslovom “Skriven alarmantni izveštaj o posledicama bombardovanja Jugoslavije: Otrovi koje UN neće da vide”. Robert Parsons ekskluzivno za “Vesti” svedoči o tome kako su se u kancelarijama Ujedinjenih Nacija, u atmosferi unutrašnjeg razdora, cenuzirisali i “frizirali” izveštaji o zdravstvenim posledicama upotrebe oružja sa OU na Balkanu.\nPosle 12 dana boravka u još bombardovanoj SR Jugoslaviji, u maju 1999, gde je bio sa misijama drugih agencija iz sistema UN, Bakari Kante je UNEP-u podneo izveštaj koji govori o ekološkom užasu: atmosfera i tlo u bivšoj SR Jugoslaviji trajno su zagađeni otrovnim materijama zbog bombradovanja industrijsko-hemijskih kompleksa i zbog upotrebe oružja sa osiromašenim uranijumom. Izveštaj je kategoričan u oceni da će naredne generacije koje žive na bombradovanom tlu patiti od kancerogenih oboljenja, leukemije, biće povećan broj spontanih pobačaja i deformiteta novorođenčadi. U izveštaju Bakari Kantea piše da su zbog bombardovanja prirodu u SR Jugoslaviji zagadile otrovne supstance među kojima su najopasniji polihlorobifenili (PCB), visokokancerogeni i odgovorni za imunološke bolesti. U izveštaju se naglašava da je jedan litar polihlorobifenila dovoljan da se zagadi milijarda litara vode.\nU osmom poglavlju cenzurisanog izveštaja Bakari Kantea govori se o zagađenju koje je prouzrokovala upotreba oružja sa osiromašenim uranijumom. “Prema raspoloživim podacima snage NATO-a upotrebile su municiju sa osiromašenim uranijumom gađajući vojne i civilne ciljeve. Upotrebljena je municija kalibra 30 milimetara. Ispaljivana je uglavnom iz aviona tipa “A-10″, kao i krstarećih raketa “tomahavk”. Ove rakete mogu da probiju čelik debeo 57 mm. Njihovo punjenje je radioaktivno i smatra se da sadrže uranijum 238, čija radijacija iznosi oko 3,4 Mbq. Uranijum pripada grupi toksičnih elemenata koji ulaze u drugu grupu radionukleida veoma visoke toksičnosti. Ova vrsta municije je nuklearni otpad i njegova upotreba je veoma opasna po zdravlje.\nUpotreba ove municije ima užasne posledice po stanovništvo jer pored telesnih povreda prouzrokuje radiološku kontaminaciju. Ta kontaminacija ima toksične i radijacijske posledice koje uzrokuju kancer”, piše u Kanteovom koji je tokom maja 1999. godine upućenom Generalnom direktoru UNEP-a Klausu Topferu. Kante dalje navodi: “Prilikom upotrebe (eksplozije) oružja sa osiromašenim uranijumom nastaje uranijumski oksid (U308 i UO2) kao i, između ostalog, veoma reaktivni gasovi radijum i radon. Oksidne čestice su širine između 0,5 i 5 mikrona i vetar može da ih raznosi na udaljenost od više stotina kilometara. Pošto u regionu Jugoslavije najčešće duvaju severnozapadni vetrovi, to praktično znači da zagađenje ide od Jugoslavije ka Mađarskoj, Nemačkoj, Hrvatskoj i Bosni ili ka Albaniji, Bivšoj Jugoslovenskoj Republici Makedoniji i Grčkoj”.\nTopfer je na to odgovorio da su sve agencije dobile kopiju izveštaja. “Pa naravno da su ga dobile kad sam im ga ja poslao!”- rekao sam na šta je Topfer hladno ponovio: “Pa dobro, dobili su izveštaj – u čemu je problem?”- iznosi detalje s konferencije za štampu Robert Parsons. Sećajući se ove neslavne epizode iz hronike Ujedinjenih nacija, Parsons dodaje da je konferencija za štampu, održana u junu 1999. u sedištu UN u Ženevi, trajala skoro sat vremena i da je Topfer napustio salu mokar od znoja.\nJoš se kaže da je “u zagađenim oblastima neophodno preduzeti mere zaštite okoline i čišćenje kako bi se izbegle štetne posledice po ljudsko zdravlje, kao i dugoročne štete u životnoj sredini”. Vrhunac konfuzije je preporuka da treba onemogućiti prilaz kontaminiranim mestima posle koje se navodi da kontaminirana mesta nisu mogla da budu identifikovana. Pri tom, misija UNEP-a nije sa terena donela nijedan uzorak tla ili prašine sa tenkova JNA na kojima su se sudeći prema fotografijama zapadnih agencija deca slobodno igrala.\n• Tek posle velikog pritiska javnosti Amerikanci priznali da je municija punjena “prljavim” uranijumom, najopasnijim po ljude i okolinu kad je došao na čelo Balkanske radne grupe (BTF), koja je imala zadatak da napravi novi izveštaj o posledicama bombardovanja Srbije osiromašenim uranijumom tokom 1999.\nZNAO ČIME SU PUNJENE BOMBE: Srbija je bombardovana u vreme dok je Bil Klinton bio u Beloj kući te godine, Peka Haavisto je doveo još dva Finca, Henrika Slotea i Pasia Rinea.\nZahvaljujući takvom načinu rada Haavistove ekipe, upravo je Balkanska radna grupa u okviru UNEP-a bila ta koja je 16. februara 2001. uzbunila svetsku javnost objavivši da je na Kosovo bačen “prljavi” uranijum. Tada je saopšteno da je analiza 340 uzoraka tla, vode itd. pokazala prisustvo transuranijumskih elemenata kao U-236 i tragove plutonijuma i fisionog procesa. Prisustvo plutonijuma potvrdile su dve laboratorije – Švedski institut za radiološku zaštitu i Švajcarska laboratorija AC-Speiz. Ne mogavši da porekne prisustvo visokotoksičnog plutonijuma, Klaus Topfer, generalni direktor UNEP-a, pokušao je da umiri javnost dobivši naučno “pokriće” za svoje tvrdnje od švajcarske laboratorije AC -Speitz. “Prema oceni švajcarske laboratorije AC-Speiz ovi najnoviji nalazi o sastavu osiromašenog uranijuma predstavljaju nebitne promene kad je reč o proceni radiološke situacije i ne treba da budu razlog za uzbunjivanje”, napisao je Topfer u zvaničnom saopštenju UNEP-a od 16. februara 2000. godine.


Piri: Srbija pati od ozbiljnog manjka demokratije - European Western Balkans\nAutor EWB 13. 10. 2020. 13. 10. 2020.\nKati Piri: Foto: Lična arhiva\nBEOGRAD – Srbija pati od ozbiljnog manjka demokratije i to se ne može opravdati i pokriti ekonomskim napretkom i nastavkom dijaloga Beograda i Prištine, poručila je Kati Peri, potpredsednica Progresivne alijanse socijalista i demokrata u Evropskom parlamentu, na konferenciji “Više od izveštaja: Šta stoji u izveštaju Evropske komisije o napretku Srbije u evrointegracijama”, u organizaciji Evropskog pokreta u Srbiji.\nPiri je istakla da Srbija mora da obezbedi da proevropska posvećenost bude praćena osnovnim reformama, ali i izjavama lidera, dodajući da EU očekuje da će nova vlada na tome i raditi.\nOna je rekla da je zabrinuta kada vidi dešavanja u određenim državama EU, ali i to što se taj populizam širi i nalazi saveznike i na Zapadnom Balkanu.\n“To je borba koja se vodi i unutar EU. Sada se nalazimo u toku jedne od najvažnijih bitki, jer postavlja se pitanje da li možemo da finansiramo vlade koje ne rade u korist građana,u kojima se bogate oni ili njihove kompanije, što se dešava u Poljskoj i Mađarskoj”, rekla je Piri.\nPrema njenim rečima, ključno je da zemlje kandidati ne skrenu pogled od kvaliteta demokratije.\n“Na to stalno podsećamo i komesara Varheljija. Stoga, bilo je vrlo čudno kada pročitate izveštaj o Srbiji koji odslikava stvarnu sliku stanja u državi, ali ako slušate Varheljijev govor, tu sliku nećete dobiti “, rekla je Piri.\nNa pitanje da li je dijalog Beograda i Prištine najvažniji za put Srbije ka EU, ona je ocenila da Srbija ne može da otvori novo poglavlje, a da se pre toga ne bavi ozbiljnim problemima u poglavlju 23 i 24.\n“Poglavlja 23 i 24 u praksi podrazumevaju liberalnu demokratiju i vladavinu prava. To je povezano i sa dijalogom. Ako imate demokratsku Srbiju imaćete i dijalog između Srbije i Kosova. Za dobrobit građana Srbije, vlada bi trebalo da se trudi da ostvari taj napredak”, rekla je ona.\nPiri je istakla da je izveštaj signal da Srbija ne treba da nastavi kao do sada i da moraju da se preformulišu promene koje se moraju izvršiti pre nego što se nastavi sa otvaranjem poglavlja.\nGovoreći o investicionom paketu koji je došao zajedno sa izveštajem Evropske komisije, Piri je rekla da EU mora obezbediti jasno upravljanje u uslove upravljanja dodeljenim sredstvima.\n“Ono što najmanje želimo jeste da pročitamo za nekoliko godina u medijima da je novac bio korišćen u interesu kompanija bliskih vladajućoj stranci, umesto na dobrobit srpskog naroda i to ćemo nadgledati”, rekla je ona.\nPiri je poručila da je važno da EU u Srbiji ima jakog demokratskog saveznika u regionu.\nSonja Stojanović Gajić, koordinatorka Radne grupe za Poglavlje 24 i članica Upravnog odbora Beogradskog centra za bezbednosnu politiku istakla je da se ocena za Srbiju u poglavlju 24 ne menja već četiri godine.\n“Pored toga, ocene su nam lošije u odnosu na Crnu Goru, ali čak i na Albaniju i Severnu Makedoniju, koje nisu još otvorile ovo poglavlje”, rekla je ona.\nPrema njenim rečima, srpska policija jedna je od najtraženijih partnera evropskih policijskih službi, tako da problem u Srbiji nije u znanju i stručnosti.\n“Nije problem u znanju i stručnosti, ali ono što nedostaje je da se njima ne dozvoljava da rade svoj posao u skladu sa pravilima struke. Najveća zamerka Evropska komisija je da ni tužilaštvo ni policija nisu operativno nezavisni”, rekla je Stojanović Gajić.\nOna je objasnila da to znači da onda i kada oni imaju neka saznanja, tu istragu može saustaviti ministar.\n“Ni zakoni ni praksa ne omogućavaju da tužilaštvo i policija rade svoj posao kako treba. To za posledicu ima selektivnu pravdu i nejednaku bezbednost za sve”, rekla je Sonja Stojanović Gajić.\nMeđak: Najveći deo onoga što EK napiše izvlači se iz dokumenata Vlade Srbije\nPotpredsednik Evropskog pokreta u Srbiji Vladimir Međak, povodom izjava da izveštaj Evropske komisije “sadrži pisanja civilnog sektora”, objasnio je da se najveći deo izveštaja izvlači iz dokumenata vlade Srbije.\n“Izveštaj Evropske komsije piše se tokom cele godine, a najveći deo sve toga što piše, Evropska komisija dobija i izvači iz dokumenata Vlade Srbije. Ona na šest meseci daje prilog Evropskoj komisiji šta je urađeno”, rekao je Međak.\nOn je istakao da tokom godine Evropska komisija i Vlada imaju barem deset sastanaka, što na nivou eksperata, što na najvišem nivou, kao i da se na tim sastancima daju pripremni materijali iz vlade.\n“Članice Evropske unije daju svoje priloge kao svoje viđenje stanja u Srbiji. Evropska komsija gleda zatim izveštaje međunarodnih oranizacija prisutnih u Srbiji, međunarodnih organizacija civilnog društva pa tek onda razgovaraju i sa civilnim društvom u Srbiji”, objasnio je Međak.\nEPuSEUKati PiriSonja Stojanović GajićSrbijaVladimir Međak


Mostar: Tadić pozvao na suradnju - Index.hr\nMostar: Tadić pozvao na suradnju\nPredsjednik Srbije Boris Tadić trećeg dana boravka u BiH u srijedu je posjetio Mostar gdje je o stanju u BiH i odnosima Bosne i Hercegovine i Srbije razgovarao s predsjednikom Federacije BiH Nikom Lozančićem. Tadić je nakon sastanka izjavio da je "u osnovi svih političkih odnosa gospodarstvo", te je pozvao gospodarstvenike iz BiH i Srbije na što je moguće veću suradnju. L\nTadić je s lokalnim mostarskim i županijskim dužnosnicima posjetio obnovljeni Stari most gdje je odgovarao na pitanja mnogobrojnih novinara. Na upit kako komentira negativne reakcije u Srbiji i u dijelu bosanskohercegovačke javnosti na njegovu sarajevsku ispriku za ratne zločine počinjene u ime srpskog naroda Tadić je rekao da takve reakcije govore da je bio u pravu.\n"Srbija nikoga ne ugrožava niti će ikoga ugrožavati, nego će pridonositi stabilnoj politici, zato sam došao i u Sarajevo, Banju Luku i Mostar vodeći računa o svim narodima koji žive u BiH", rekao je uz ostalo Tadić.\nTadić je u Mostaru posjetio i mjesto obnavljanja u ratu srušene pravoslavne Saborne crkve koja je smatrana jednim od najljepših pravoslavnih objekata na Balkanu.


Vučićević na "Ćurane" sa dva špica - Sportske.net\nNovoimenovani trener Novog Pazara Nebojša Vučićević rekao je danas da će njegovi fudbaleri pametnom igrom pokušati da u subotu savladaju Jagodinu u 23. kolu Superlige Srbije.\n"Brzo sam se dogovorio sa Novim Pazarom, ali ne bih puno o tome. Već sutra čekam duel sa odličnom Jagodinom, timom koji igra moderan fudbal. Pozvao bih navijače da nam pomognu, oni su naša prednost, a ja obećavam maksimalnu borbenost", rekao je Vučićević novinarima na Gradskom stadionu.\nPrema rečima portparola Pazaraca Redžepa Koraća, Vučićević je dobio licencu trenerske organizacije i biće na klupi tokom utakmice, jer je klub sa bivšim trenerima Dragoljubom Bekvalcom i Ljubomirom Ristovskim postigao dogovor o reprogramu duga.\nNovi Pazar je na 13. mestu u Superligi Srbije sa 23 boda, dok je Jagodina četvrta sa 39 bodova.\n"Dosta ekipa će se boriti za opstanak, među njima smo i mi, ali u opticaju je puno bodova. Rezultati su nam u prvom planu, jer znam u kakvoj situaciji je klub. Biće i nekih novina, igraćemo sa dvojicom napadača od početka", najavio je Vučićević.\nOn sutra neće moći da računa na Radenka Bulatović i Ljuba Nenadića zbog crvenih kartona, dok će Miloš Bogunović pauzirati zbog povrede.\n"Bitni igrači nam neće igrati, ali koga nema bez njega se i može i mora. Pokušaću da izvučem maksimum od fudbalera koje imam na raspolaganju. Iako nisam selektirao tim, ne želim to da koristim kao opravdanje", kazao je Vučićević.\nUtakmice između Novog Pazara i Jagodine igraće se u subotu od 16 sati na Gradskom stadionu.


Analiza | 20:00 Kamerun - Čile Tip: AH 2 (-1) @ 2.04\nObjavljeno: 2017-06-16 16:24:37\nKamerun - Čile\nKup konfederacija, grupa B, meč prvog kola a snage će odmjeriti prvak Afrike reprezentacija Kameruna te prvak Južne Amerike, reprezentacija Čilea. U ovoj grupi uz Kamerun i Čile se još nalaze Njemačka i Australija, i uz Njemačku koja je možemo reči već sigurni učesenik polufinala, tražimo još jednog putnika iz ove grupe, a borbu će voditi Kamerun, Čile te Australija, s tim da je Kamerun najslabija ekipa od pomenute tri. Kamerun je prije par dana u Španiji poražen od Kolubije sa 4:0 u pripremnom meču pred ovaj turnir i možemo reči da nisu ostavili neki pozitivan utisak, jednostavno su na tom meču izgledali bez ideje. Što se tiče Čilea i on je igrao prijateljske mečeve, kao pripremu pred ovo takmičenje, prvo su dobili Burkinu Faso 3:0, pa su sa Rusijom igrali 1:1, da bi poslije par dana bili poraženi od Rumunije sa 3:2, u meču gdje su nakon 18 minuta imali 0:2, ali glupost Medela iz 33 minute i direktni crveni karton je prelomila ovaj meč pa je Rumunija na kraju slavila sa 3:2. Gledajući Kamerun protiv Kolumbije nije mi bilo jasno kako je ova reprezentacija uopšte osvojila Afrički kup nacija, al hajde, sada dolaze na megdan Čileu, ekipa koja je dva puta za redom osvajala Copa Americu, i u oba finala bila bolja od Argentine, i trenutno su nijansama iznad Kameruna. Očekujem sličan meč kao što je bio i Kamerun - Kolumbija, ponovo dominaciju reprezentacije iz Južne Amerike i samo je pitanje sa koliko razlike će Čile slaviti na ovom meču.\nTip: AH 2 (-1) +7.28\nGostiju 350,Članova 18 (Sakriveni 0 Korisnici koji su u podesili svoj status kao sakriven.)


Ilumina rasveta | Ventilatori - Najniže cene, brza isporuka\nVentilatori hlade prostor i obezbeđuju cirkulaciju vazduha, a u kupatilima i sobama često se koriste ventilatori koji poseduju i svetlo, pri čemu se obično svetlo može uključiti i isključiti nezavisno od ventilatora. U našem asortimanu možete pronaći praktične plafonske ventilatore, zidne ugradne ventilatore za kupatila i samostojeće tj. podne ventilatore.ESTO LED plafonjera sa ventilatorom dolazi sa daljinskim kontrolerom, i ima snagu od 40W. Upravljačem se podešava jačina i bolja svetlosti u rasponu od toplo bele svetlosti za dnevnu sobu, trpezariju i spavaću sobu, preko neutralno bele boje koja je najprijatnija za oči, sve do hladno bele boje za kancelarije, ordinacije i izloge. Pored toga, ventilator poseduje tri različite brzine, kao i letnji i zimski režim rada, a pre spavanja možete podesiti tajmer, ili uključiti noćno diskretno svetlo.\nELIT podni ventilator karakterišu unakrsno postolje koje garantuje stabilnost, tri brzine i podesiva visina do 130 cm. Prečnik ventilatora je 40cm, uz snagu od 45W koja je i više nego dovoljna za prostorije sa slabijim protokom vazduha. Mitea ugradni zidni ventilatori za kupatila poseduju 15W snage i zahtevaju Ø100mm za ugradnju. Ovi ventilatori su idealni za kupatila stambenih i poslovnih prostorija, gde nema prirodne ventilacije, odnosno prozora. Ugradni ventilatori se povezuju sa rasvetom, i počinju da rade kada se upali svetlo u kupatilu.


Magazin Intermezzo – Lajčak: Promjena može doći samo iznutra\n"Građani ove zemlje su jedini koji mogu osigurati uspjeh Bosne i Hercegovine u nastojanjima da se pridruži Evropi kao prosperitetna i stabilna demokratska država", rekao je visoki predstavnik i specijalni predstavnik EU Miroslav Lajčák u oproštajnoj poruci objavljenoj na internet stranici www.reci.ba.\nU svojoj poruci, visoki predstavnik/specijalni predstavnik EU odao je priznanje hiljadama građana koji su učestvovali u dijalogu širom zemlje putem stranice www.reci.ba te ih je pozvao da i dalje aktivno učestvuju u debati o budućnosti zemlje.\nZa vrijeme svog mandata visoki predstavnik/specijalni predstavnik EU koristio je u velikoj mjeri ovu internet stranicu kako bi održavao stalni dijalog sa građanima o pitanjima kao što su stvaranje radnih mjesta, sigurnost, obrazovanje, ustavne promjene i evropske integracije. Lajčák je rekao: “Ono što se čulo u dijalogu sa građanima samo je potvrdilo činjenicu da svi u BiH imaju identične želje – za mirnom, stabilnom i prosperitetnom državom.” On je naglasio kako je ta činjenica u potpunoj suprotnosti sa željama pojedinih političara da promoviraju podjele.\n“Kada sam stupio na dužnost u Bosni i Hercegovini, pozvao sam sve političare u ovoj zemlji da prestanu sa praksom međusobnog optuživanja te da rade na stvaranju povoljnije atmosfere za dijalog”, napisao je Lajčák. “To je neophodno zato što su Bosni i Hercegovini potrebne temeljite promjene u politici i stavovima, koje ne mogu doći izvana. One moraju doći iznutra, od vas građana i od lidera koje izaberete”.\nVisoki predstavnik/specijalni predstavnik EU naglasio je kako je pokrenuo inicijativu za sastanke lidera šest vladajućih stranaka zato što “dijalog i kompromis nemaju alternativu.” On je također dodao da Bosna i Hercegovina ne može funkcionirati ako političari koriste ultimatume kao način političkog djelovanja.\n“Kao ministar vanjskih poslova zemlje članice EU i NATO-a, aktivno ću biti uključen u evrointegracijske procese te ću i dalje podržavati mnoge koji rade pošteno, kreativno i odlučno kako bi osigurali evropsku budućnost BiH”, zaključio je Lajčák. “Da ponovim još jednom, bez vaše aktivne podrške ovom procesu i insistiranja da vaši predstavnici vode više računa o vašoj evropskoj budućnosti, ta budućnost će biti dovedena u pitanje.”\nLajčak se sastao sa članom Predsjedništva BiH Nebojšom Radmanovićem\nLajčak sutra u Banjoj Luci o Evropsko uniji


VAŽNO ZA GRAĐANE SRBIJE: Evo da li će doći do povećanja starosne granice za penziju | Novosti.RS\n24. 09. 2020. u 16:42\n- Reforma sistema penzijskog i invalidskog osiguranja je kontinuiran proces. On mora da se prilagođava promenama u društvu, a tu pre svega mislim na ekonomska i demografska kretanja. Shodno tome već je izjednačena starosna granica za starosnu penziju za oba pola na 65 godina života, sa prelaznim periodom za žene do 2032. godine. Smatram da država vodi računa da utvrđena granica bude adekvatna našim uslovima i mogućnostima.\nKoliko je penzioni sistem spreman da u budućnosti podnese sve stariju državu i sve više penzionera?\n- Preduslov za dugoročnu održivost sistema penzijskog i invalidskog osiguranja je stabilan razvoj društva, koji se ogleda kroz nove investicije i novo zapošljavanje, mere sprečavanja "rada na crno" i bolju naplatu doprinosa za socijalno osiguranje. Poslednjih godina imali smo izrazito pozitivan trend po svemu pomenutom, koji je davao sve bolje rezultate, ali je delimično usporen zbog posledica pandemije. Očekujem da ćemo, poboljšanjem zdravstvene situacije ne samo u Srbiji već na globalnom nivou, nastaviti dinamiku koju smo imali u 2019. godini, što će biti sigurna osnova za jačanje održivosti penzijskog sistema.\nSigurno je da će trend rasta u broju zaposlenih i povećanju plata, a time i u naplati izvornih prihoda Fonda, omogućiti da sistem bez teškoća amortizuje sva kretanja u broju penzionera. Zato sada aktivno radimo na ostvarenju Plana Srbije 2025. i obezbeđivanju prosečne penzije od 440 evra za naše korisnike.\nKoliko zaposlenih danas izdržava jednog penzionera?\n- Poređenje ostvarenog odnosa broja osiguranika i broja penzionera realno je samo u periodu nakon konsolidacije fondova, odnosno od 2008. godine do danas, jer su pre toga osiguranici različitih kategorija ostvarivali prava u različitim fondovima. U 2008. bilo je 1,8 radnika na jednog korisnika penzije, da bi 2013. godine taj odnos bio smanjen na 1,4 prema jedan, što je u Srbiji najniža granica koju smo ostvarili. Od 2014. počinje postepeno poboljšanje, da bi u 2019. dostigli odnos od 1,6 osiguranika na jednog penzionera. U odnosu na države u regionu Srbija je u grupi od tri države sa najpovoljnijim brojem osiguranika i korisnika.\nPre desetak godina dotacije PIO Fondu iz državne kase bile su gotovo 50 odsto. Kakva je situacija danas?\n- Povećanje naplate izvornih prihoda Fonda odražava se na smanjenje učešća transfera iz budžeta Republike u finansiranju obaveza Fonda, koji su 2012. godine činili 48,2 odsto naših prihoda, odnosno 7,1 procenata BDP. Prošle godine njihovo učešće smanjeno je na 25,3 odsto što čini 3,1 procenta BDP. Fond obezbeđuje tri četvrtine sredstava, a preostalo država iz budžeta. Iako je verovatno da će u 2020. godini, kao posledica pandemije, učešće transfera biti više od prvobitno planiranog, već od sledeće očekujemo nastavak pozitivnog trenda smanjenja. U svakom slučaju, isplata penzija je sigurna i redovna.\nTo znači da je naplata doprinosa bolja u odnosu na prethodni period?\n- Naplata od 2012. godine ima izrazito pozitivan trend i od 51,1 odsto koliko su doprinosi učestvovali u prihodima Fonda 2012. godine, u 2019. su činili 74,6 procenata. U toj godini njihov nominalni rast u odnosu na prethodnu iznosio je 12 odsto. Konstantan rast naplate doprinosa obezbedio je, s jedne strane smanjenje stope doprinosa u 2020. sa 26 na 25,5 procenata i to na teret poslodavaca, čime se značajno rasterećuje privreda, a sa druge strane smanjuje učešće transfera iz budžeta Republike. Od januara do marta tekuće godine, ostvareni doprinosi od osiguranika bili su viši za 9,3 odsto u odnosu na lane. U periodu od aprila do juna, kao posledica smanjene privredne aktivnosti, ostvarenje prihoda bilo je niže u odnosu na isti period prethodne godine. Uz postepeno poboljšanje naplate, u avgustu je njihov rast u odnosu na isti mesec lane viši za 3,4 odsto i realno je očekivati da će se, zahvaljujući preduzetim merama Vlade naplata do kraja godine vratiti u planirane okvire.\nKako se Fond snašao u novonastaloj situaciji isplate penzija po jednom čeku?\n- Zahvaljujući svim prethodnim merama Vlade, koje su omogućile ekonomsku stabilnost i fiskalnu disciplinu, bilo je moguće i održivo da se pređe na celovitu isplatu penzija i za kategoriju zaposlenih, koji čine 84,36 odsto ukupnog broja korisnika i za koje se mesečno, u bruto iznosu, izdvaja 47,6milijardi dinara. Većina penzionera je veoma zadovoljna ovim načinom koji je svakako racionalniji, efikasniji i efektivniji.\nU BANjAMA 1.500 VIŠE\nNA koji način PIO fond koristi višak prihoda u svojoj kasi?\n- Zahvaljujući boljoj naplati izvornih prihoda Fonda, svake godine se izdvaja sve više sredstava, koja u 2020. iznose 513,66 miliona dinara, 50 miliona više nego u prethodnoj. Tim sredstvima obezbediće se besplatan oporavak u banjama za preko 14.000 korisnika, a treba naglasiti da svake godine oko 1.500 penzionera više koristi ovu prinadležnost. Od 2012. godine do danas u ove svrhe smo izdvojili više od 3,3 milijarde dinara.\nDa li ima prostora za jednokratnu pomoć penzionerima i u narednih godinu dana?\n- U ovom momentu je još uvek rano govoriti o mogućnostima o tome, jer će bilansne mogućnosti i budžeta i Fonda tek biti procenjivane na osnovu finansijskih rezultata za prvih devet meseci ove godine. Jednokratna pomoć svim korisnicima redovno se isplaćuje od 2016. i za pet godina po tom osnovu do sada je isplaćeno 38,3 milijarde dinara, što je ukupno po penzioneru 22.000 dinara. U skladu sa Zakonom o PIO, ova isplata vrši se u iznosu koji utvrdi Vlada, vodeći računa o snazi nacionalne ekonomije i finansijskim mogućnostima Fonda.\n- Zahvaljujući usklađivanju pennzija u januaru 2020. godine, kada su povećane za 5,4 odsto i stabilnom kretanju inflacije, što je jedan od pokazatelja pozitivnih ekonomskih trendova, za očekivati je da će njihova realna kupovna moć i u 2020. porasti za više od tri procenta. Ukupno povećanje u poslednjih 10 godina za sve one koji primaju penziju do 35.840 dinara, odnosno koji uz ček dobijaju i novčani iznos kao uvećanje, je do 37,5 procenata. To znači da penzioner koji je imao 20.000 dinara 2012. imaće 27.499 dinara u 2021. godini. Svi ostali u istom periodu imaju uvećanje 30,9 odsto, što znači da onaj koji je pre osam godina imao 30.000 od januara će dobijati 39.284 dinara.\nahvaljujući uspostavljenoj fiskalnoj disciplini, obezbeđen je stalni rast visine penzija kroz redovna usklađivanja, a takođe su uvedene i dodatne isplate penzionerima, ali bez narušavanja održivosti sistema. Prema tome, na održiv način se unapređuje rast standarda penzionera. Podsećamo da su penzije u 2018. godini realno porasle za 3,8 procenta, a u 2019. godini za 2,3.\nPIO fond Dragana Kalinović direktorka PIO Fonda granice za penziju\nDa li će se penzionerima koji su se našli u prekretnici od starog načina,kada su išli sa 60 godina,a sada sa 65,isplaćivati makar u budućnosti puna penzija pošto im je ni krivim ni dužnim,oduzeti i do 14 penzija?\n@Šiki - Razmatra li Fond o roditeljima dece invalida ? Imam 37,5 godina staza i cerku od 39,5 godina starosti, 100% invalida cerebralne paralize, suprug je napustio posao vec 10 godina, sada ima 61 - u, i nema nikakva primanja. Moze li on da koristi penziju iako ima 35 godina staza ili da ceka 65 god????\nOtisao sam u penziju sa 40 god staza bez dana bolovanja a sa 61.5 god zivota. Zbog one 3.5 god do 65 god. Umanjili su mi penziju za 12,3%. Napunio sam u medjuvremenu 65 god a umanjenje mi je i dalje ostali, dali je to posteno? Razumeo bih da se umanji onom ko nema pun staz ali ovo nerazumem pogotovu sto ministar finansija stalni govoru kako para ima i da budzet nikad nije bio puniji.


Fotografija poleđine Honor Magic 3 telefona otkriva okrugli modul za kamere - BIGportal.ba\nFotografija poleđine Honor Magic 3 telefona otkriva okrugli modul za kamere\nDeli nas svega nekoliko dana od predstavljanja Honor Magic 3 serije telefona, a sada se pojavila fotografija uživo koja nam daje bolji uvid u dizajn kamera na poleđini uređaja.\nVeć znamo da će se na poleđini naći sistem sa pet kamera, a sada vidimo da će modul u kojem su smeštene kamere biti okrugao. Primetno je i 100x brendiranje, što ukazuje na periskop kameru sa digitalnim zumiranjem od 100x.\nHonor Magic 3 se pojavio i u videu testa izdržljivosti, koji prikazuje vodootpornu izradu uređaja. Telefon je preživeo testove sa nekoliko potapanja u vodu, kao i ispuštanje na različite površine i grebanje ekrana.\nPrikazan je i rashladni sistem telefona, koji pokazuje da Honor Magic 3 efikasno odvodi toplotu.


Traže da se konačno formira Savjet za mlade FBIH | Starmo\nNaslovnica Mostar Traže da se konačno formira Savjet za mlade FBIH\nTraže da se konačno formira Savjet za mlade FBIH\nMostar — Članovi Vijeća mladih Federacije Bosne i Hercegovine predstavili su u utorak poslijepodne u Mostaru inicijativu pod nazivom „Treba mi sasvjet“, čiji je glavni cilj konačno formiranje Savjeta za mlade na nivou Federacije BiH.\nIz tog razloga u utorak je u Lenjinovom šetalištu, pored Gimnazije Mostar, postavljen i info-pult, s ciljem promocije ne samo važnosti osnivanja Savjeta za mlade FBIH, nego i poboljšanja provođenja već postojećeg Zakona o mladima u FBIH.\nKoordinator inicijative „Treba mi savjet“ Nedim Alibegović medijima je izjavio kako se već 10 godina čeka na formiranje Savjeta za mlade FBIH, iako je to bila obaveza Vlade FBIH.\nOn je objasnio da navedena inicijativa teži ka formiranju Savjeta za mlade, kao radnog tijela Vlade FBIH, koje je prema Zakonu o mladima uspostavljeno još 2010. godine, kao međuresorno tijelo, u kojem mladi i predstavnici federalnih ministarstava trebaju za istim stolom razgovarati o implementaciji Zakona o mladima i da zajedno kreiraju nove politike i programe za mlade.\n„Ovo tijelo još uvijek ne postoji i ono što mi želimo jeste da se što prije Vlada FBIH, nadležna ministarstva usmjere u ovom pravcu i formiraju ovo tijelo“, kazao je Alibegović.\nPotpredsjednik Vijeća mladih Grada Mostara, Ivo Čarapina, podsjetio je na činjenicu da je u toku veliki odlazak mladih iz BiH, te da je na djelu „manjak brige za mlade“.\nKao primjer, naveo je da nema Komisije za mlade na nivou Grada Mostara, nema ni na nivou HNK, jer još nema ni nove Vlade HNK, kao ni na nivou FBIH.\n„U to vrijeme mladi su nezaposleni, mladi su nezadovoljni i mladi napuštaju ovu državu“, naglasio je Čarapina.\nOn je dodao da mladi jesu pasivni, ali da zaslužuju da imaju ko će ih zastupati i boriti za njih na terenu i pred institucijama.\n„Savjet za mlade, koji bi se donio na nivou Federacije, svakako bi predstavljao jedno tijelo koje bi nadziralo sve one politike koje se provode na razini Federacije, ali i na nižim nivoima, koje su usmjerene mladima“, naglasio je Čarapina.\nFaris Čolić (19), iz Vijeća mladih Grada Mostara je uputio apel mladima.\n„Inicijative su te da jednostavno pozovemo mlade ljude da se više uključuju u procese, u izgradnji mladih kroz nevladine organizacije i kako mladi mogu doprinijeti poboljšanju statusa mladih u Gradu Mostaru“, kazao je Čolić.


Otpor, jedna karijera - Kolumne\nOtpor, jedna karijera\nLjiljana Smajlović 09.02.2012 18:29\nJavnost u Srbiji jedva da je obaveštena da se čak pet srpskih državljana nalazi na listi od 44 osobe protiv kojih su egipatske vlasti ovih dana podigle optužnicu zbog nelegalnog finansiranja nevladinih organizacija u kojim su zaposleni i osnivanja ogranaka međunarodnih organizacija u Egiptu bez odobrenja egipatskih vlasti, "istraživanja podataka za slanje u SAD" i podrške egipatskim kandidatima i strankama "u službi stranih interesa".\nNeuobičajena srpska diskrecija u pogledu identiteta ovih ljudi izgleda ima neke veze sa tim što naši optuženici, ali američki nameštenici, zapravo i ne žele nikakav domaći publicitet za svoje probleme. U Srbiji nisu objavljeni ni fonetski transkripti imena srpskih građana preuzetih iz kairskog Al Ahrama, koji se mogu naći na veb stranicama Al Džezire. Optuženici žele da sačuvaju svoju anonimnost: znaju, valjda, da su samo kolateralna šteta i da publicitet ne bi pomogao njihovim međunarodnim karijerama niti im kod kuće pribavio oreol boraca za demokratiju. Prava meta egipatskih vlasti ionako su američke organizacije u kojim naši građani rade, odnosno onih 19 Amerikanaca s optužnice koji organizuju i finansiraju "prodemokratske" grupe u Egiptu. Ono što srpske vlasti eventualno čine za srpske građane s egipatske optužnice obavijeno je velom tajne, a srpska štampa i javnost ne zahtevaju da se taj veo skine.\n"Šlag na kairskoj torti" i razlog istinskog američkog besa je to što je jedan od optuženih Amerikanaca Sem Lahud (koji se zajedno s još četvoricom sunarodnjaka u strahu od hapšenja sklonio u zgradu američke ambasade u Kairu), sin Reja Lahuda, sekretara za transport u Obaminoj administraciji. Sem Lahud je vođa lokalnog ogranka IRI-ja (International Republican Institute), međunarodnog instituta Republikanske stranke, koji se, kao i NDI (National Democratic Institute) i "Fridom haus" (Freedom House), profesionalno bave "širenjem demokratije" u kriznim područjima. Lokalni službenici sve tri organizacije, kao i nemačkog "Konrad Adenauer Stiftunga" (takođe dobro poznatog i aktivnog instituta na Balkanu), nalaze se na egipatskoj optužnici. Društvo im na listi optuženih za krivična dela koja mirišu na antidržavnu aktivnost i špijunažu, mada se ti termini izgleda ne koriste, prave još tri američka i dva egipatska službenika izvesnog Međunarodnog centra za novinare, čiji je posao da raspoređuje američke pare namenjene jačanju američki shvaćene nezavisnosti medija u Egiptu.\nStejt department veli da optužnicu na sto strana još nije uspeo da prevede na engleski i temeljito prouči, ali američka štampa beleži bes i ogorčenje američkih zvaničnika koji kažu da se "autoritarnim režimima" nikad i nigde nisu dopadali američki napori na "širenju demokratije", pa se ipak nikada niti jedna vlada osim egipatske nije usudila da zbog toga izvodi američke građane pred sud.\nEgipatske vlasti ne uživaju nepodeljenu podršku svojih građana, ali se čini da u bacanju ove rukavice Amerikancima imaju simpatije domaće javnosti. Pronela se informacija da su kod optuženih pronađene mape Egipta podeljenog u četiri dela, što je probudilo sećanje na način na koji su velike zapadne sile u prošlosti rešavale probleme na Bliskom istoku. Reska američka upozorenja o tome da će Egipat zbog ove provokacije možda da izgubi milijardu i po dolara američke vojne pomoći, pa i kritike samog Baraka Obame, egipatski je premijer Kemal al Ganzuri kratko prokomentarisao rečima da "Egipat neće da klekne".\nNa šta sve ovo podseća Srbe? Ono što se poslednjih decenija dešavalo na Balkanu ima veze s arapskim prolećem samo utoliko što ih povezuje sveprisutna američka ruka. Srpski "Otpor", organizacija koja je poslužila kao etalon za slične grupe u drugim kriznim područjima, sada je u globalnoj svesti neraskidivo povezan s američkim finansijerima, iako ne samo što nije počeo s američkim parama, nego se ni na koji način u startu nije ni ugledao na američki primer. Zapravo bi se moglo reći da su Amerikanci na neki način "kidnapovali" taj srpski brend, kao i čitav istorijat domaćeg žilavog kulturnog i političkog otpora Slobodanu Miloševiću, svakako uz malu pomoć ljudi poput Srđe Popovića, koji su pristali da posle rušenja Miloševića brend komercijalizuju i internacionalizuju. "Otpor" je nastao u jesen 1998. godine, pre nego što su bilo kakve ozbiljnije američke pare za otpor ili rušenje Miloševića počele da ulaze u Srbiju, ali sada većina građana, uključujući tu naročito mladež u Srbiji, veruje da je to bila čisto američka podvala, u kojoj su neki mladi Srbi učestvovali iz čiste pohlepe i karijerizma.\nNaravno da njihovoj istorijskoj zaostavštini nije pomoglo ni to što su se "otporaši" u Miloševićevo vreme kleli da ih samo njihove rođene babe i tetke finansiraju, dok poneki mobilni telefon dobiju i od srpske dijaspore, da bi se, odmah po rušenju Miloševića, njihovi pravi, "dosovski" lideri iz senke počeli hvaliti po američkim listovima da su putovali na programe obuke u Mađarsku i da su dolare i evre dobijali na ruke u Budimpešti i lično prenosili preko granice.\nMladi ljudi na kairskoj optužnici nemaju po svoj prilici nikakve veze ni s onim početnim, "pravim" "Otporom" iz 1998, niti s ovim komercijalizovanim koji liči na plaćeni "izvoz revolucije" posle 2000. No reputacija prethodnika verovatno neće mnogo pomoći da se izbave iz škripca u koji su, verovatno ne svojom krivicom, upali šireći američku demokratiju u Egiptu. Neće im pomoći ni to što su grupe za koje sada rade nastale osamdesetih godina prošlog veka kako bi nadomestile tajne akcije CIA, kojoj je sedamdesetih godina javno zabranjeno da tajno potplaćuje političare i kulturne radnike širom sveta, navodno u odbrani slobodnog sveta od komunizma. Negde od Regana naovamo Amerika je odlučila da demokratiju treba da promoviše otvoreno i javno, ne više tajnim sredstvima CIA, već iz budžeta Stejt departmenta, uz podršku poreskih obveznika i uz pomoć USAID-a (US Agency for International Development).


UEFA pokrenula postupak protiv sudija utakmice PSG – Basaksehir – Sport Centar UEFA pokrenula postupak protiv sudija utakmice PSG – Basaksehir – Sport Centar\nEvropska fudbalska federacija (UEFA) pokrenulo je u četvrtak postupak protiv rumunskih sudija zbog navodnog rasističkog ponašanja na utakmici Lige šampiona između Paris Saint-Germaina i Medipol Basaksehira, prenosi Anadolu Agency (AA).\n“Nakon istrage koju je proveo UEFA-in etički i disciplinski inspektor u vezi s događajima koji su doveli do prekida utakmice Lige šampiona između Paris Saint-Germaina i Istanbul Basaksehira 8. decembra 2020. godine, pokrenut je postupak protiv Constantina Coltescua i Octaviana Sovrea zbog potencijalnog kršenja člana 11 UEFA-inog Disciplinskog pravilnika“, navodi se u saopđtenju UEFA-e.\nU članu 11. Disciplinskog pravilnika UEFA-e obavezuju se federacije članice, klubovi, igrači, zvaničnici i članovi da se “pridržavaju principa etičkog ponašanja, lojalnosti, integriteta i sportskog ponašanja“.\nUtakmica između PSG-a i Basaksehira u Parizu prekinuta je nakon što se gostujući tim uputio u svlačionicu zbog navodnih rasističkih komentara četvrtog sudije upućenih Pierreu Webu, pomoćnom treneru kluba i bivšem kamerunskom fudbaleru.\nMeč je odigran sljedećeg dana sa novim sudijama i službenim licima. PSG je slavio sa ubjedljivih 5:1.\nbasaksehirconstantin coltesculiga prvakaoctavian sovrepsguefa\nUEFA bez milosti za Crnogorca: Savić suspendovan na četiri meča, kažnjen i Simeone


Uslovi korišćenja | Cezare-888\nUpotrebu ovog sajta omogućava Cezare-888 pod sledećim uslovima. Koristeći ovaj sajt, saglasni ste da poštujete uslove korišćenja sajta. Ovaj sajt možete koristiti samo u zakonite svrhe tako da se ne krše prava ili sprečava korišćenje sajta od strane trećih lica.\nKorišćenje ovog sajta i informacija sadržanih u njemu, uključujući fotografije, tekstualni sadržaj, logoe ili bilo koji drugi sadržaj se omogućava takvo kakvo jeste, bez bilo kakvog zastupanja i bez ovlašćenja bilo izričitog ili podrazumevanog. Iako Cezare-888 ima za cilj da obezbedi tačnost informacija koje sadrži ovaj sajt, ne može garantovati da je bez greške i ne može biti odgovoran za bilo koju neispravnu informaciju ili za eventualne greške koje sadrži.\nNi u kom slučaju Cezare-888 ne može biti odgovoran za bilo koju štetu, direktnu ili indirektnu, ili bilo koju štetu koja proizlazi iz upotrebe ili je u vezi sa takvom upotrebom ili gubitkom usled koruišćenja sajta.\nMaterijal koji sadrži ovaj sajt ne može biti ukraden, kopiran, reprodukvan, objavljen, preuzet, postavljen, emitovan ili prenešen na bilo koji način, bilo digitalno ili na drugi način, bez dozvole Cezare-888.\nKorišćenjem ovog sajta obavezni ste da prihvatite i poštujete navedene uslove korišćenja, od momenta kada počnete da koristite sajt. Ovi uslovi ne mogu uticati na vaša zakonska prava. Cezare-888 zadržava pravo da promeni ove uslove u bilo koje vreme, a kontinuirana upotreba sajta sa Vaše strane, znači prihvatanje i modifikovanih uslova. Stoga Vas molimo da redovno proveravate da li postoje izmene uslova. Uslovi korišćenja sajta su sačinjeni u skladu sa zakonom i prhvaćenim međunarodnim standardima. Ukoliko ove uslove ne primenite u potpunosti, neophodno je da odmah prestanete sa korišćenjem ovog sajta.\nCezare-888 štiti vaša prava na tajnost podataka. Ukoliko imate bilo kakva pitanja u vezi sa uslovima korišćenja sajta ili sa tajnošću podataka, slobodno nas kontaktirajte.


Svetski mediji požurili da okrive Rusiju za rušenje „boinga“ - Sputnjik Srbija\n11:58 07 Avgust 2020\nUdarna vest: Vučić: Zahtevaću formiranje Zajednice srpskih opština\nUdarna vest: Ruska vakcina protiv korone biće registrovana 12. avgusta: Objavljeno ko će je prvi primiti\nUživo: Spasioci tragaju za preživelima posle eksplozije u Bejrutu /video/\nSvetski mediji požurili da okrive Rusiju za rušenje „boinga“\n22:41 14.10.2015 (osveženo 16:26 06.06.2016) Preuzmite kraći link\nIzveštaj o rezultatima istrage okolnosti rušenja „boinga 777“, koji je 13. oktobra predstavio Savet za bezbednost Holandije, dospeo je na naslovnice vodećih svetskih listova. Neki mediji izostavili su važne detalje iz izveštaja i požurili da okrive Rusiju za ovu tragediju.\nHolandski izveštaj o rezultatima istrage rušenja putničkog „boinga“ na istoku Ukrajine dospeo je na prve stranice nemačkih novina. „Frankfurter algemajne cajtung“ objavio je naslov „Avion oborila raketa protivvazdušnog sistema ’buk’“. U drugim vodećim novinama „Veltu“ navedeno je da je raketa bila ruska. O detaljima izveštaja pišu svi svetski mediji i novinske agencije. Mnogi jednoglasno objavljuju da je raketa iz Rusije, a neki je čak nazivaju i „Putinovom raketom“.\nRusija inicira nastavak istrage o padu MH17\nIpak, u samom izveštaju krivce niko nije imenovao, a mnogi novinari koji su napisali ovakve tekstove juče su prisustvovali predstavljanju izveštaja.\nTokom izveštaja izjavljeno je da je avion zaista oboren raketom protivvazdušnog sistema „buk“, što odgovara ranijim pretpostavkama. Takve informacije objavio je i predstavnik koncerna „Almaz-Antej“ koji ih proizvodi. Ipak, holandska strana navodi da nije kompetentna da određuje stepen krivice bilo koje od strana, jer je raketa ispaljena s teritorije površine oko 320 kvadratnih kilometara.\nSada se očekuje objavljivanje rezultata kriminalističke istrage, što bi moglo da se dogodi do kraja 2015. I iako se kriminalistička istraga nastavlja, mnogi evropski listovi već su krivicu prebacili na Rusiju.\nzapadni mediji, boing 777, malezijski avion MH17, istraga\n07/08 11:58 Vučić: "Oluja" je najveće etničko čišćenje u Evropi, nećete uspeti da nas uvlačite u proslave\n07/08 11:36 Vučić: Zahtevaću formiranje Zajednice srpskih opština\n07/08 11:35 Predsednik Nemačke izazvao korona skandal\n07/08 11:18 Vučić: Danas 2.000 hospitalizovanih manje nego pre deset dana\n07/08 11:15 Beograd večeras u bojama libanske zastave


Miodrag Vuković: Jeremić uporno pokušava da okupira Crnu Goru | Hronika\nPočetna strana > Hronika > Miodrag Vuković: Jeremić uporno pokušava da okupira Crnu Goru\nMiodrag Vuković: Jeremić uporno pokušava da okupira Crnu Goru\nOtvaranje konzulata u Nikšiću, Bijelom Polju i Herceg Novom nije moguće, tvrdi Za Podgoricu je neprihvatljiv predlog ministra spoljnih poslova Srbije Vuka Jeremića o otvaranju tri konzularna predstavništva u Crnoj Gori i tu inicijativu ocenjuje kao nacionalistički ispad.\nJeremić je izjavio da je integralni deo novog diplomatskog početka odnosa Srbije i Crne Gore, otvaranje diplomatsko-konzularnih predstavništava koja bi se nalazila u Nikšiću, Bijelom Polju i u Herceg Novom. On je tada rekao da njegovo ministarstvo nije dobilo pozitivan odgovor od crnogorskog rukovodstva i da se nada da se Crnogorci nisu uplašili, jer, kao kaže, nema čega da se plaše. Jeremić je tada dodao da se uvećanje konzularnog kapaciteta radi u najboljoj nameri, te da Crna Gora može da otvori koliko god hoće konzulata u Srbiji.\nPredsednik Odbora za međunarodne odnose crnogorske skupštine Miodrag Vuković kaže za "Borbu" da ne može ministar spoljnih poslova da otvara konzulate u drugim zemljama kako mu se ćefne, a pogotovo ne prvo preko medija, a tek onda zvaničnim putem.\n"Nije Jeremić toliko moćan da može da prekrši ustavne norme međunarodne pravne baštine koja nalaže da se konzulati otvaraju proporcionalno potrebama stanovništva, a ne po nacionalnoj pripadnosti. Između naše dve države stoji samo simbolična granica, šta će onda biti posao tih silnih konzulata? Može njemu da padne na pamet da otvara i pet ili 15 konzulata, ali moraće neko da mu objasni da i za njega postoje norme ponašanja", rekao je Vuković.\nOn smatra da će, kako navodi, na kraju balade, Jeremićevi potezi ponovo ići na štetu Srbije, a Jeremić će opet morati da se "posipa pepelom po glavi". "Jeremić je mlad i impulsivan i mislim da bi on najradije da cela Crna Gora bude konzulat Srbije, što pokazuje da je on pripadnik one potrošene političke grupacije koja konstantno pokušava da okupira Crnu Goru. Nažalost, takva ideja još nije umrla među srpskim nacionalistima i pored činjenice da su se izduvali i sada zbog toga ne mogu da priđu ni razglednici Kosova, a kamoli da pređu granicu s Kosovom", objašnjava Vuković.\nPrema njegovim rečima, bilo bi bolje da je Vuk Jeremić u nekoj državnoj instituciji umesto što planira otvaranje državnih institucija. "Srbiju su dosta koštale razne Jeremije, žalosno je podsmevati se više ovakvim predlozima. Stav premijera Đukanovića je da 'što je mnogo-mnogo je'. Šta će Srbiji toliko konzulata, kada su po najnovijem istraživanju najbogatiji narod u Crnoj Gori upravo Srbi. Mi ni ne razmišljamo o otvaranju konzulata u Beogradu. Ako u Srbiji pričaju o poboljšanju odnosa naših država, onda neka obrate više pažnje kada obeležavamo Dan sećanja na Srebrenicu", zaključuje Vuković.\nProfesor Fakulteta političkih nauka Dragan Simić kaže za "Borbu" da je otvaranje konzulata, kao i koliko će ih biti otvoreno, stvar dogovora između dve države. "Na prvi pogled je neobično što je Ministarstvo spoljnih poslova procenilo da postoji potreba za tri konzulata, jer ima i većih država od Crne Gore u kojima nemamo ni dva konzulata. Ali, koliko god je to stvar dogovora, toliko to ima veze i s političkim interesom", objašnjava Simić. On naglašava da se konzularno predstavništvo ne može otvoriti dok se zemlja domaćin ne saglasi s tim predlogom.\n"Konzulat u suštini služi za izgradnju tešnje saradnje između država, stoga ne bi trebalo nikome da smeta veći broj takvih predstavništava, ali ukoliko se politika umeša u takve dogovore, onda tu prestaje klasična diplomatska aktivnost", ocenjuje Simić.\nAnka Vojvodić neće ponovo biti ambasadorka zbog tretmana koji je doživela u Beogradu\nMiodrag Vuković podseća da Podgorica još nije odabrala ambasadora koji će je predstavljati u Beogradu. "Brzo ćemo odlučiti, spekuliše se s nekoliko imena, ali jedino je sigurno da se Anka Vojvodić ne vraća zbog tretmana koji je doživela u Srbiji", kaže Vuković.


A. Đokić , G. Popović\nPrema nezvaničnim saznanjima do kojih je došao "Blic", do hapšenja vojnika Timočke brigade (koji čine rezervu), a koji su angažovani po ugovoru u Vojsci Srbije, došlo je juče dva sata nakon ponoći.\nIzvor "Blica" tvrdi da je Vojska Srbije šokirana ovim saznanjem o hapšenju vojnika zbog najveće zaplene kokaina u Srbiji.\n- Dosadašnja istraga je pokazala da su ova trojica bili samo kuriri, a kokain je trebalo da predaju N.N. licima na granici sa Bugarskom. Zaplenjena droga, najveće moguće čistoće, bila je u kristalima i morala je da se miksuje radi dalje preprodaje. Ukupna vrednost droge, za koju je potvrđeno da je reč o kokainu, veća je od 120.000 evra - dodaje naš izvor.\n- Robert A. je vozio "sitroen ksaru" i kretao se ka izlazu iz Negotina, zbog čega se pretpostavlja da je krajnje odredište bila granica sa Bugarskom. Paketi sa drogom bili su kod pripadnika VS, od kojih je jedan bio na suvozačkom, a drugi na zadnjem sedištu auta. Policija je zaplenila ukupno 28 paketa droge i vagicu za precizno merenje.\nKako "Blic" saznaje, Robert A. je primetio policajca u civilu, koga je poznavao odranije. Uplašio se i pokušao da pobegne.\n- Međutim, policija je imala dojavu o velikoj količini droge i bila je spremna da reaguje. U toku bekstva, pripadnici VS su dve kese sa kokainom izbacili kroz prozor, ali su one ubrzo nakon što im je policija preprečila put pronađene.\nSRPSKE DILERE ODALE FOTOGRAFIJE Švercovali 800 kilograma kokaina kupljenog od meksičkog kartela, a pali jer su se HVALILI NA FEJSBUKU\nPripadnici MUP uhapšsili su S.B. i B.B. zbog postojanja sumnje da su izvršili krivična dela prevara, falsifikovanje isprave i navođenje na overavanje neistinitog sadržaja.


Počinje Svjetski ekonomski forim u Davosu. Nejednakost u vrhu agende – Bankar.me\nJanuary 23, 2018 Članci, Edukacija, EVROPA, KONFERENCIJE, PLANETA, SVE VIJESTI 1 Comment\nGodišnje četvorodnevno zasijedanje Svjetskog ekonomskog foruma (WEF) počinje danas, 23. januara, u švajcarskom zimskom centru u Davosu, uz najavljeno učešće oko 2.500 političkih lidera, predstavnika kompanija i civilnog društva.\nVisoko mjesto na agendi ovogodišnjeg foruma, 48. po redu, zauzeće tema nejednakosti i pitanje kako smanjiti jaz između bogatih i siromašnih širom svijeta.\nWEF je nedavno upozorio da je globalna ekonomija u opasnosti od nove krize, i da će automatizacija i digitalizacija vjerovatno smanjiti zapošljavanje i plate većine, dok će istovremeno uvećati bogatstvo najimućnijih, prenosi britanski list “Gardijan”.\nOve godine, projekti i programi foruma biće fokusirani na “izgradnju zajedničke budućnosti u podijeljenom svijetu”, sa ciljem da se svjetski lideri ponovo posvete poboljšanju stanja u svijetu.\nPredsjednik SAD Donald Tramp i njemačka kancelarka Angela Merkel biće među učesnicima foruma, s tim da je govor Merkelove o Evropi najavljen za srijedu, dok će se Tramp posljednjeg dana foruma obratiti učesnicima.\nMeđu 70 šefova država i vlada biće i britanska premijerka Tereza Mej, francuski predsjednik Emanuel Makron i kanadski premijer Džastin Trudo.\nČak devet od deset anketiranih stručnjaka nedavno je izrazilo zabrinutost zbog pogoršanja ekonomskih i političkih sukoba između svjetskih sila, prema izvještaju WEF-a, izrađenom na osnovu ankete u kojoj je učestvovalo oko 1.000 svetskih stručnjaka i kreatora politika.\nČetvoro od pet ispitanika je, takođe, istaklo da uviđaju povišen rizik od ratnih sukoba.\nMeđu najznačajnijim rizicima, sa kojima se svijet suočava u ovoj godini su ekološke katastrofe, sajber-kriminal, velike prisilne migracije i izazovi u globalnoj trgovini, prema najnovijem izvještaju WEF-a “Globalni rizici 2018.”\nForum će trajati do 26. januara.\nPOJMOVISvjetski ekonomski forum Davos Svjetski ekonomski forum Davos 2018.\nPrevious U tri projekta na Primorju biće uloženo 354 miliona eura\nSljedeći Svjetski gigant AIG preuzeo reosiguravajuće društvo Validus za 5,56 milijardi\nJanuary 23, 2018 at 15:57\nhehehe koji dobar vic, Trump i ekipa da bacaju rijeci u prazno o nejednakosti, gdje je Trump nosilac stava da ni obrazovanje nije vazno dok god mozes da lazes i pljujes i diskriminises i zlostavljas. Taman kako treba kad je Davos u pitanju…


Četvrtina Nijemaca radi od kuće – .\nHome/svijet/Četvrtina Nijemaca radi od kuće\nBlizu četvrtine svih zaposlenih u Njemačkoj radilo je od kuće krajem januara, pokazuju rezultati istraživanja koje je provela Fondacija “Hans Bekler”.\nTo znači da je broj ljudi koji rade sa daljine značajno povećan, čemu se Vlada i nadala u okviru napora da se umanji broj infekcija virusom korona u zimskom periodu.\nU novembru je 14 odsto zaposlenih radilo sa daljine ili u potpunosti od kuće, a u decembru je taj procenat bio povećan na 17 odsto, prenijela je agencija DPA.\nU aprilu prošle godine od kuće je radilo 27 odsto zaposlenih, na vrhuncu prvog opšteg zatvaranja u Njemačkoj.\nVlada je u januaru zatražila od kompanija da omoguće zaposlenima da rade od kuće gdje god je to moguće.


PREGLED REZULTATA SPORTISTA SRBIJE U 2018. GODINI\nNaslovna > PREGLED REZULTATA SPORTISTA SRBIJE U 2018. GODINI\nPregled rezultata iz publikacije „Rezultati sportista Srbije“\nOvim pregledom su obuhvaćena sva velika međunarodna tekmičenja na kojima su sportisti Srbije osvojili značajne rezultate u 2018. godini. Prikazane su medalje i njihovi osvajači na svim takmičenjima u seniorskoj, juniorskoj i kadetskoj konkurenciji.\nSportisti Srbije su u 2018. godini, prema podacima nacionalnih sportskih saveza, osvojili ukupno 789 medalja u 47 kategorisanih sportskih grana. U seniorskoj, juniorskoj i kadetskoj konkurenciji sportisti Srbije su osvojili 271 zlatnih, 208 srebrnih i 310 bronzanih medalja. Od ukupno osvojenih 789 medalja, 420 medalja su osvojili takmičari u seniorskoj 236 takmičari u juniorskoj, a 133 medalje takmičari u kadetskoj konkurenciji. Od ukupnog broja osvojenih medalja, 484 medalje su osvojene u muškoj, a 305 medalja je osvojeno u ženskoj konkurenciji.\nNa SVETSKIM PRVENSTVIMA u 2018. godini sportisti Srbije su osvojili ukupno 76 medalja u 22 kategorisane sportske grane, od toga 23 zlatne, 22 srebrne i 31 bronzane medalje.\nNa SVETSKIM KUPOVIMA u 2018. godini sportisti Srbije su osvojili ukupno 133 medalje u 19 kategorisanih sportskih grana, od toga 52 zlatnih, 31 srebrnih i 50 bronzanih medalja.\nNa EVROPSKIM PRVENSTVIMA u 2018. godini sportisti Srbije su osvojili ukupno 138 medalja u 26 kategorisanih sportskih grana, od toga 30 zlatnih, 40 srebrnih i 68 bronzanih medalja.\nNa EVROPSKIM KUPOVIMA u 2018. godini sportisti Srbije su osvojili ukupno 108 medalja u 6 kategorisanih sportskih grana, od toga 49 zlatnih, 30 srebrnih i 29 bronzanih medalja.\nNa BALKANSKIM PRVENSTVIMA u 2018. godini sportisti Srbije su osvojili ukupno 278 medalja u 19 kategorisanih sportskih grana, od toga 95 zlatnih, 68 srebrnih i 115 bronzanih medalja.\nNa XVIII MEDITERANSKIM IGRAMA koje su održane u Taragoni u Španiji 2018. godine, sportisti Srbije su osvojili ukupno 32 medalje u 11 kategorisanih sportskih grana, od toga 12 zlatnih, 11 srebrnih i 9 bronzanih medalja.\nTreba napomenuti da su sportisti Srbije osvojili još oko 300 medalja i na manjim međunarodnim takmičenjima (regionalna takmičenja, turniri, grand pri, mitinzi, regate itd).\nZavod za sport i medicinu sporta Republike Srbije objavljuje publikaciju„Rezultati sportista Srbije“ kao godišnji pregled najvećih srpskih sportskih dometa. Prikupljanje i izdavanje rezultata sportista za prethodnu godinu realizuje se u saradnji sa Sportskim savezom Srbije i Nacionalnim granskim savezima, a u interesu praćenja uspešnosti srpskog sporta.\nPublikacija je dokument na osnovu koga Ministarstvo omladine i sporta i ostale sportske strukture vrše evaluaciju, planiranje i raspodelu novčanih sredstava. Od 2000. godine formirana je centralna baza podataka o rezultatima sportista Srbije dostupna za javnost na zvaničnom sajtu Zavoda.


Posebna sjednica NSRS 14. augusta, na dnevnom redu izvještaj o Srebrenici - Index.ba\nNaslovnica BiH Posebna sjednica NSRS 14. augusta, na dnevnom redu izvještaj o Srebrenici\nPosebna sjednica NSRS 14. augusta, na dnevnom redu izvještaj o Srebrenici\nPosebna sjednica Narodne skupštine Republike Srpske (NSRS) na kojoj će, na zahtjev entitetskog predsjednika Milorada Dodika, biti razmatran Izvještaj Komisije o događajima u Srebrenice 1995. godine, bit će održana 14.avgusta.\nDodik traži da parlament sagleda realno taj izvještaj, navodeći da se “njime manipuliralo na štetu Srba”.\nU tom izvještaju, pripremljenom 2004. godine, entitetska Komisija za Srebrenicu je sačinila spiskove osoba koje su ubijene u Srebrenici jula 1995. godine, prenosi BHRT.\n“Neposredan povod za razmatranje Izvještaja Komisije Vlade RS-a od 15. decembra 2003. godine, je to što su “Majke Srebrenice” predale njemačkim vlastima spisak s imenima više od 22.000 Srba koji su, prema njima, učestvovali u genocidu u Srebrenici”, naveo je Dodik u zahtjevu.\nMilorad Dodik će podnijeti i uvodno izlaganje na posebnoj sjednici Narodne skupštine RS-a o izvještaju Komisije za Srebrenicu.\nBošnjački političari osudili su Dodikovu inicijativu.\nPrethodni članakGP BiH: Tri osobe uhapšene zbog ranijih krivičnih djela\nNaredni članakNyon: Pogledajte parove trećeg kola kvalifikacija za Ligu prvaka


U velikim nedaćama, kao što su poplave koje su ponovo zadesile Srbiju, najvažnije je međusobno pomaganje. Zbog toga pohvaljujemo ovaj nesebični primer solidarnosti.\nVodeći svetski proizvođač kreča i proizvoda od krečnjaka Carmeuse, uputio je opštini Lučani donaciju od 2.000 tona kamenog agregata za punjenje džakova, kojim će biti izvršena sanacija oko dva kilometara dugog bedema koji treba da spreči da novi, najavljeni talas, ne poplavi to područje.\nCarmeuse je uvek tu da pomogne kad je potrebno. Lokalna zajednica u kojoj poslujemo i Srbija uopšte, uvek može da računa na našu pomoć.\n– izjavio je direktor Jelen Do Carmeuse Srbija Srđan Marković.\nVodeći svetski proizvođač kreča i proizvoda od krečnjaka i maja prošle godine donirao je Ministarstvu zdravlja Republike Srbije 40 tona negašenog kreča za sanaciju posledica poplava. Pored toga, Carmeuse je nedavno donirao opštini Požega 2.000 tona kamenog agregata tampona za sanaciju seoskih puteva u dužini od sedam kilometara.\nSamo u 2015. godini Carmeuse Serbia donirala je 36.000 tona kamena opštinama Požega, Lučani i Čačak, preko 150 tona građevinskog materijala za sanaciju puteva i rečnih obala Direkciji za izgradnju puteva u Požegi i dve tone hidrantnog kreča opštini Požega. Pored toga, donirana su i sredstva za nacionalne stručne, naučne i kulturne manifestacije.\n#bedem #carmeuse #carmeuse srbija #jelen do #kameni agregat #kameni tampon #krečnjak #odbrambeni bedem #poplave\nPorast broja građevinskih projekata u Srbiji


Preminula je dizajnerka nakita Tiffany & Co. - Elsa Peretti - Harper‘s Bazaar\nPoznata dizajnerka nakita, Elsa Peretti, čije je ime decenijama povezano sa brendom Tiffany & Co., preminula je u 80. godini.\nItalijanska dizajnerka umrla je u svom domu u Španiji, navodi se u izjavi Fondacije Nando-Elsa Peretti: "Žena izvanredne velikodušnosti, čovekoljublja i svetski priznata dizajnerka. Slobodna, snažna vizionarka. Njen primer pamtiće se zauvek" - rekao je njen potparol.\nPeretti je odrasla u Italiji, a manekensku karijeru započela je 1960-ih, preselivši se u Barselonu, nakon odluke porodice da je ne podržava finansijski.\nU Španiji su je brzo prigrlili umetnički krugovi tog vremena koji su uključivali velika imena umetnosti, pa čak i slavnog Salvadora Dalija. Ubrzo nakon toga preselila se u Njujork gde je kao model sarađivala sa dizajnerima kao što su Halston i Giorgio di Sant'Angelo i počela da kreira nakit.\nHalston ju je ubrzo upoznao sa rukovodiocima Tiffany & Co., gde je dizajnirala nakit gotovo do kraja karijere. "Elsa Peretti je bila žena koja je izvela revoluciju u svetu dizajna i zauvek promenila način na koji su žene nosile nakit. Njeno nasleđe ostaće trajna inspiracija za mnoge generacije koje dolaze", navodi se u izjavi.\nDizajnerka je, otkako je započela saradnju sa kućom, stvorila bezbroj kreacija inspirisanih elementima prirode i oblikom kostiju. Postala je poznata po svojoj želji da stvori nakit koji je pristupačan po ceni, dok ju je strast navela da kreira kolekciju „Diamonds by the Yard“ za Tiffany& Co., koja je obuhvatala komade vredne od 300 do 75.000 američkih dolara.\nKao što je rekla u nedavnom intervjuu prošlog avgusta, "Morate biti u mogućnosti da izađete na ulicu sa svojim nakitom. Žene ne mogu hodati okolo noseći milione."\nModni svet se oprašta od najuspešnije dizajnerke nakita koja je svoje dizajne doživljavala kao skulpture i navela sve žene koje vole modu da hodaju ulicom noseći unikatan nakit.\nSvojom estetikom koja naglašava organske forme i odabirom srebra kao voljenog medijuma za izražavanje, napravila je revoluciju i nakit približila svima\nSfere od uticaja\nVreme je da prigrlimo malo sjaja: najlepše statement minđuše\nOda Milanu: nova kolekcija Dolce&Gabbana Alta Gioierellia


Hoću da radim – moderni alati\nHoću da radim – moderni alati za unapređenje položaja mladih na tržištu rada\nSrbija Partner Ministarstvo omladine i sporta od juna do decembra 2021. godine\nCilj projekta je unapređenje i promocija platforme „Hoću da radim“ među mladima, privrednicima i preduzetnicima. Platforma služi da poveže mlade ljude koji su u potrazi za praksom, stručnim usavršavanjem, poslovima, stipendijama sa poslodavcima.\nPlatforma „Hoću da radim“ nastala je u okviru projekta „Danas mladi sutra lideri“ finansiranog od strane Evropske unije. Projekat: „Hoću da radim – moderni alati za unapređenje položaja mladih na tržištu rada“ predstavlja nastavak napora da se omogući mladima da na jednom mestu, lako i pregledno dođu do svih potrebnih informacija i saveta za njihovu karijeru, razvoj i usavršavanje, kao i da omogućimo poslodavcima da lako i besplatno oglašavaju oglase za praksu i posao i regrutuju zaposlene.\nProjekat se realizuje uz podršku i partnerstvo sa Centrom za unapređenje društva i Privrednom komorom Srbije.\nMinistarstvo omladine i sporta od juna do decembra 2021. godine


Smanjuju više vrsta akiza – Bankar.me\nSmanjuju više vrsta akiza\nFebruary 14, 2020 BIZNIS, CRNA GORA, SVE VIJESTI Leave a comment\nZbog toga su, prema tadašnjem akciznom kalendaru, akcize na etil alkohol, gazirana pića, cigarete, fino rezani i nesagorijevajući duvan i ugalj od 1. januara povećane. Akcize na etil alkohol su povećane sa 1.25 hiljada eura na 1,5 hiljada eura po hektolitru, a na gazirana pića sa 25 eura na 30 eura po hektolitru.\nPeranovićeva je kazala da se najnovijim izmjenama smanjuju akcize na tečnost za punjenje elektronskih cigareta u. cilju stvaranja povoljnih uslova za egzistiranje firmi na crnogorskom tržištu, kao i suzbijanja nelegalne trgovine tim proizvodom.\n– Akciza će, kada se TNG koristi za motorni pogon, iznositi 125 eura na hiljadu kilograma, a kada se koristi za industrijske i komercijalne svrhe i grijanje 42.25 eura na hiljadu kilograma, objasnila je Peranovićeva, prenosi Mina biznis.\nSljedeći Microsoft za 5 minuta izgubio 17 milijardi dolara


Dodeljeni sertifikati stažistima\nDodeljeni sertifikati stažistima Kancelarija za ljudska i manjinska prava Vlade Republike Srbije je danas svečano obeležila završetak ovogodišnjeg „Programa stažiranja za mlade – pripadnike manjina u državnim institucijama u Srbiji“ dodelivši sertifikate učesnicima Programa.\nDanas dodeljujemo sertifikate četvrtoj generaciji stažista. Posebno smo zadovoljni zbog zainteresovanosti velikog broja kvalitetnih kandidata za učešće u ovom Programu, kao i zbog činjenice da je 11 najboljih tu šansu i dobilo, rekla je Paunović u uvodnom obraćanju.\nDodeljeni sertifikati stažistima Veliku zahvalnost za uspešno realizovan Program stažiranja dugujemo donatorima, državnim institucijama i službama Vlade koje su omogućile da stažisti steknu znanja o načinu funkcionisanja državne uprave i mentorima koji su u svakom momentu bili podrška stažistima, istakla je Paunović.\nCilj nam je da učinimo da šestomesečno stažiranje bude samo početak integracije mladih, pripadnika nacionalnih manjina u sistem državne uprave i iz tog razloga Kancelarija za ljudska i manjinska prava će nastojati da obezbedi održivo rešenje za jednog od stažista ovogodišnjeg Programa, izjavila je Paunović.\nKada želim da objasnim na koji način kroz jednostavan projekat podržavamo inicijative bitne za unapređenje društva, kao najbolji primer ističem Program stažiranja za mlade – pripadnike manjina u državnim institucijama u Srbiji, istakao je prvi sekretar za politička pitanja Ambasade Velike Britanije u Srbiji Džejms Mur.\nZnačaj ovog programa ostvaruje se na tri nivoa – kroz podršku stažistima na putu profesionalnog razvoja, kao onog najličnijeg, na nivou Vlade Republike Srbije on daje mogućnost za uspostavljanje kvalitetnog modela za praktičnu obuku mladih ljudi i na najširem, društvenom nivou ovaj program nastoji da Srbiju i srpsko društvo učini inkluzivnijim, sa većom zastupljenošću etničkih manjina, istakao je Mur.\nNj.E. Loran Stokvis, ambasador Kraljevine Holandije u Srbiji izrazio je zadovoljstvo što je Kraljevina Holandija imala mogućnost da doprinese realizaciji Programa stažiranja i veruje da će institucije u Srbiji prepoznati njegov značaj i isti učiniti održivim.\nDodeljeni sertifikati stažistima Uspešan završetak Programa stažiranja je od velike važnosti za sve nas jer se njegovi rezultati ogledaju kroz konstantno uvećanje broj pripadnika manjina u radu državnih institucija u Srbiji, istakla je Pola Tide, zamenik šefa Misije OEBS-a u Srbiji. Tide je podsetila da je Program stažiranja za mlade – pripadnike manjina u državnim institucijama u Srbiji Evropska komisija u svom Izveštaju o napretku Srbije za 2013-u godinu veoma dobro ocenila.\nSavetnik za razvojnu politiku u Ambasadi Švedske u Srbiji Torni Svenungson izrazio je zadovoljstvo kvalitetom saradnje sa svim učesnicima na Programu stažiranja. Posebno se zahvaljujem Kancelariji za ljudska i manjinska prava koja predstavlja pokretačku snagu ovog programa, kao i institucijama koje su otvorile vrata stažistima, pripadnicima manjina u Srbiji, izjavio je Svenungson.\nNakon dodele sertifikata, svoje viđenje Programa stažiranja, stečena iskustva, kao i aktivnosti u okviru Programa, stažisti su predstavili prisutnim donatorima, mentorima i ostalim prisutnim.\nProgram stažiranja za mlade – pripadnike manjina u državnim institucijama u Srbiji četvrti put se uspešno sprovodi uz podršku ambasada Velike Britanije i Holandije u Beogradu, kao i Švedske organizacije za međunarodni razvoj (SIDA) i Organizacije za evropsku bezbednost i saradnju (OEBS).


Završen žalbeni postupak u slučaju Dokić – Nadlanu.com\nZavršen žalbeni postupak u slučaju Dokić\nNOVI SAD, 3. februara 2010. (Beta) - U Apelacionom sudu u Novom Sadu u sredu je završen žalbeni postupak protiv Damira Dokića, zbog ugrožavanja bezbednosti ambasadorke Australije u Srbiji Kler Birgin i nedozvoljenog držanja oružja.\nDokićeva advokatica Bosiljka Đukić zatražila je da Dokić bude oslobođen krivice, dok je Apelaciono tužilaštvo zatražilo oštriju kaznu od 15 meseci zatvora zbog ugrožavanja bezbednosti ambasadorke Australije i nedozvoljenog držanja oružja.\nPredsedavajući, sudija Peter Kiš, rekao je da će Apelacioni sud doneti odluku u pisanom obliku najkasnije za dve nedelje i da će mediji biti blagovremeno obavešteni. Otac australijske teniserke Jelene Dokić je osuđen 24. septembra prošle godine na ponovljenom suđenju pred Opštinskim sudom u Rumi zbog ugrožavanja bezbednosti ambasadorke Australije Kler Birgin i nedozvoljenog držanja oružja.\nBosiljka Đukić je ocenila da je prvostepeni sud po svaku cenu hteo da okarakteriše delo kao ugrožavanje bezbednosti ambasadorke, iako nije imao jasne dokaze za to, niti se ambasadorka pred sudom izjasnila o subjektivnim osećanjima straha.


SVUDA IH IMA: Navijači, uprkos zabrani, bodre Zvezdu u Londonu | Novosti.RS\n22. 10. 2019. u 13:14\nOtisak foto: D. R.\nNe trese se London zbog utakmice Lige šampiona između Totenhema i Crvene zvezde. U centru engleske prestonice ne oseća se, tokom dana, fudbalska euforija, nalik onoj koja je bila u Kopenhagenu, Bernu, Minhenu ili Beogradu u danu kada na evropsku scenu istrčava Crvena zvezda. Razlog za navijački muk je zabrana, od strane UEFA, da Delije krenu organizovano na gostovanje u 3. kolu Lige šampiona.\nMeđutim, ova kazna neće ostaviti večeras tim Vladana Milojevića bez podrške sa tribina. Poznato je da navijača Crvene zvezde ima svuda po svetu i da se Delije dobro organizuju i u pojedinačnim aranžmanima, pa je do ulaznica za velelepni "Stadion Totenhem Hotspor"došlo više od njih 300. U publici će biti i 210 prijatelja kluba koji su doleteli avionom sa igračima iz Beograda.\nDa su navijači Zvezde na ulicama Londona vidi se bar po prepoznatljivim nalepnicama sa logom beogradskog kluba: Ja te volim čak i kad si u Londonu.\nUtakmica između Totenhema i Crvene zvezde počinje u 21 sat.


Jablanica "desetkom" overila povratak u Zonu Jug (FOTO)\nYou are here: Home Zona Jug Jablanica "desetkom" overila povratak u Zonu Jug (FOTO)\nponedeljak, 12 jun 2017 21:54\nFudbaleri Jablanice iz Medveđe pobedili su Kumarevo rezultatom 10:1 i tako uveličali proslavu povratka među zonaše.\nBilo je u pomalo i "osvete" za neočekivani neuspeh na gostovanju u Kumarevu prošle jeseni, tim trenera Blagoja Đokića doputovao je na revanš u Medveđi sa samo deset prvotimaca, u igri su se povredila i pre vremena izašla još dvojica igrača gostiju, ali sve to može u objašnjenje neverovatno visokog,katastrofalnog poraza ligaša iz Kumareva -10:1. Daleko važnije, za priču i pamćenje opredeljujuće, jeste, međutim, priča o proslavi zasluženo osvojene titule prvaka Jablaničke okružne lige, koja uz prelepi pehar donosi i povratak među klubove Zone Jug FS RIS.\nPehar najboljem ligašu u Jablaničkom okrugu,i učesniku finala Kupa Jablaničkog okruga, uručio je predsednik FSJO Dragan Stoiljiković koji je predvodio delegaciju Saveza u kojoj su bili i Vladimir Đuričić,predsednik Sudijske organizacije i sekretar FSJO Dušan Petković.\n-Ubedljivo i nadmoćno na terenu, korektno i odgovorno u organizaciji utakmica, poštovanju obaveza prema takmičenju, iznad svega disciplinovanim i sportskim ponašanjem zaslužili ste priznanja svih fudbalskih poslenika u Jablaničkom okrugu. Čestitam vam na svemu prikazanom i želim da i u višem rangu takmičenja nastavite sa dorim igrama, da budete primer dobro organizovanog kluba, da doprineseti daljoj popularizaciji fudbalskog sporta u ovom delu Srbvije-kazao je dodeljujući pehar fudbalerima Jablanice i njihovom treneru Bobanu Đorđeviću, predsednik FSJO Dragan Stojiljković.


KVAKA 23: JUGOSLAV ĆOSIĆ - Glas Šumadije\nNaslovna > Društvo > KVAKA 23: JUGOSLAV ĆOSIĆ\n02/02/2020 02/02/2020 423Ostavi komentar na KVAKA 23: JUGOSLAV ĆOSIĆ\nVlast pokušava da utiče na refedinisanje uređivačke politike televizije N1, da je smekša i izbaci iz koloseka, ocenio je u intervjuu FoNetu programski direktor N1 za Srbiju Jugoslav Ćosić, ali je naglasio da njegova medijska kuća „ima punu podršku investitora“.\nSa Jugoslavom Ćosićem razgovarala Danica Vučenić.\nGostujući u serijalu Kvaka 23, Ćosić je odbacio optužbe da N1 vodi politićku kampanju i objasno da se ova televizija „bori za svoj program i da je njen, ali i interes javnosti, da se vidi u celoj zemlji“.\nTelevizija N1 ima fundamentalni interes da se vidi što više, naročito u grupaciji operatora koje kontroliše država, jer se u ovom trenutku tamo ne vidimo, ukazao je Ćosić u razgovoru sa novinarkom Danicom Vučenić.\nOn je napomenuo da nema „mandat da govori o poslovnim odnosima njegove i drugih kompanija“, ali mu ponuda Telekoma da emituje N1 besplatno u svim kablovskim mrežama, dok traju pregovori dve kompanije, „deluje privremeno, dok je interes N1 da se svuda vidi trajno“.\nU interesu televizije N1 je da se napravi ozbiljan dogovor koji će garantovati njenu prisutnost, što je i smisao akcije „Da se vidi N1“, u kojoj se traži podrška gledalaca za vidljivost kod svih provajdera, objasnio je Ćosić.\nNe želeći da ulazi u „rat saopštenjima“ dve kompanije, niti u sadržinu ponuda ili razloge „prekida pregovora“, on je samo kratko rekao da ponuda Junajted Grupe da se N1 emituje po ceni od 0.40 evra po korisniku „nije trik“.\nĆosić objašnjava da grupa investitora N1, Evropska banka za obnovu i razvoj, KKR, BC Partners i Blekstoun, prave distinkciju između N1 i drugih komercijalnih kanala unutar Grupe.\nĆosić je decidran u tvrdnji da Telekom „nikada u istoriji nije u kablu imao N1, niti je želeo da je ima“, već da su N1 imali kablovski operatori, uključujući i Poštu net, koju je Telekom akvizirao.\nPošta net nas je, kada je istekao ugovor, samo isključila, bez želje da produži ugovor, podsetio je Ćosić, kojem sve što čuje od Telekoma deluje neiskreno i nema osećaj da država, koja je većinski vlasnik Telekoma, želi da reši problem.\nOn ne misli da su novinari N1 kolaterlana šteta „kablovskog rata“, niti da im je prepušteno da se u javnosti bore za poslovne interese menadžmenta, koji je nevidljiv.\nNas ne bi bilo da nemamo podršku tog menadžmenta, jer ovakva televizija bez jasne podrške za uređivačku politiku koju vodi ne bi mogla da opstane, naglasio je Ćosić.\nNapominjući da se „novinari ne bore za poslovne interese, već se bore za svoju televiziju i svoj program“, on je konstatovao da su poslovni interesi Junajted Grupe i profesionalni interesi „upravo srazmerni“.\nObostrana je i korist i želja da se N1 vidi što više, ali emitovanje N1 „mora da se plati“, poručio je Ćosić i napomenuo da „čak i SBB unutar Grupe plaća N1 da se emituje u njihovoj mreži“.\nUpitan da li su za menadžment važniji N1, kao informativna televizija, ili sportski i zabavni kanali koji su isključivo komercijalni, on „pretpostavlja da se pravi razlika“.\nPonavlja, međutim, da N1 ima snažnu podršku za uređivačku politiku i da ima veoma jak urednički tim koji se nalazi u Luksemburgu, „a koji je nedavno pojačan dvojicom profesionalaca koji su došli iz BBC i Skaj njuza“.\nOvo što radimo je zaista bitka za N1, a ne za kompaniju, ma kako to nekom izgledalo, naglasio je Ćosić i podsetio da je ova televizija od samog početka „N1 imala neprijateljski doček i da pet godina radi pod ekstremnim pritiscima“.\nPrema njegovom uverenju, protiv te televizije vodi se specijalni rat, u koji ne ubraja samo letke, Tviter i taboide, već mnogo sofisticaranije metode od onih koje se jasno vide“.\nJasno je da smo u neprijateljskom okruženju i mi u njihovim očima postajemo politički protivnici, a ne medij, rekao je Ćosić, koji smatra da premijerka, koja se uključila u spor Telekoma i Junajted Grupe „radi ono što predsednik države misli i želi“.\nKako je protumačio, „on je javno povučen iz ove priče, ali samo javno, mislim da je ključ on i da je to čovek bez čije prećutne ili glasne saglasnosti ovakve stvari ne bi mogle da se dešavaju“.\nPredsednik i njegov tim „vuku konce iz jednog centra“, ukazao je Ćosić, koji nema dileme da postoji grupa „privilegovanih medija koje država kontroliše i koji spadaju u prvu liniju i oni koji su treći i četvrti ešalon sa instrukcijama kako da se ponašaju“.\nOn misli i da u zemlji „postoji centar koji na dnevnoj osnovi odlučuje o sudbinama pojedinaca i o tome ko će osvanuti u tabloidima, bez obzira na istinu ili laž“.\nNažalost, u sve to su uključene i druge državne institucije. Iznosim mišljenje, ne tvrdim, ali mislim da se mnogi podaci odlivaju, ne samo iz policije i tužilaštva, već jedan deo posla obavlja i BIA. Kada sagledate širu sliku, sve sve upućuje na to da se BIA bavi Tviterom, rekao je Ćosić.\nPremijerkine tvrdnje da N1 deluje kao politička stranka, da vodi političku kampanju i optužbe da proizvodi lažne vesti, a potom izjave da podržava i da je na strani N1, on je označio kao „cinizam epskih razmera“.\nA zašto, ako je na strani N1, ne želi da gostuje na N1, upitao je Ćosić i ocenio da premijeri tako „pokazuju koju stanicu podržavaju, a koju ne“.\nPrema njegovom stavu, optužbe poput onih Ane Brnabić „ne bi izgovorio premijer ni jedne demokratske evropske zemlje“.\nĆosić je mišljenja da je televizija N1 ipak uspela malo da probudi i međunarodne organizacije i institucije, uključujući i Evropsku komisiju i da skrene pažnju na to što se dešava. Poziva se, pri tome, i na godišnji izveštaj Evropske komisije u kome se, kao ključni problemi, navode pritisci na pravosuđe i na medije.\nĆosić aktuelne napade na njegovu televiziju vidi kao „vrh ledenog brega, kulminaciju u kojoj je sve postalo vidljivije nego što je bilo“.\nNema, ipak, osećaj da vlast „želi da uništi N1, jer je to i nemoguće“, ali ima osećaj da je „ovde reč o pokušaju da se redefiniše uređivačka politika, da se N1 smekša i izbaci iz koloseka“. Ukazuje da se to radi „na najprljavije načine, koji za cilj imaju uznemiravanje novinara, unošenje nemira u kontekstu njihove i budućnosti njihovih porodica“.\nTo je jedan ceo niz akcija koje dolaze iz različitih izvora sa ciljem da se promeni uređivačka politika, odnosno da se iz uređivačke politike izbaci ključni faktor koji N1 definiše kao kritički medij, predočio je Ćosić. Pored toga što se novinari i urednici N1 proglašavaju izdajnicima, a N1 antivladinim medijem, on je ukazao i na zloupotrebe komentara publike na Fejsbuku, kada su tabloidi jedan od njih pripisali toj televiziji, tvrdnjom da „poziva na ubistvo predsednika“. Istovremeno, iako N1 pravi nenamerne greške, ali se trudi da taj prostor za greške suzi, Ćosić ističe da „niko nikada nije tužio N1 zbog neistina ili neobjektivnosti“.\nOn tvrdi i da investitora N1 „maltretiraju“, uprkos činjenici što predsednik države ekonomsku filozofiju bazira na stranim investicijama. Kako je ilustrovao Ćosić, za ovih pet godina koliko N1 postoji, nije bilo sastanka između predstavnika investitora i Vlade, a da „tema nije bila N1“.\nPrema njegovim rečima, „iz premijerkinog kabineta su zvali potpredsednike naše kompanije da se žale na N1, kako bi uticali na program“.\nTo se ne radi, konstatovao je Ćosić i naglasio da Grupa neće da se meša u uređivačku politiku televizije na čijem je čelu. Uprkos tome što vlast bojkotuje ceo jedan medijski spektar, Ćosić je ocenio „da ni N1, ni drugi mediji za to ne snose odgovornost“ i dodao da nikada nije prestao da poziva predstavnike vlasti da gostuju.\nObjašnjava da ne pristaje na kvalifikacije da je program N1 jednostran zbog toga što predstavnici odbijaju da gostuju na toj televiziji. Rad Vlade i državnih institucija novinari N1 pokušavaju da sagledaju postavljajući pitanja na konferencijama za medije i kroz dnevne informativne emisije, zaključio je Ćosić.\nTagovi: Danica Vučenić Jugoslav Ćosić Kvaka 23 Slobodan Georgiev


Evropski vikend posmatranja ptica u Nišu - Rešetka\n„Želimo pre svega da što više ljudi i dece izađe sa nama u prirodu i uživa u posmatranju ptica. Na ovim izletima učesnici će imati priliku da sa našim ornitolozima uživaju u posmatranju raznih vrsta ptica uz stručnu pomoć, ali i saznaju razne zanimljivosti o seobi ptica.“ Slobodan Marković DZPPS\nDrštvo za zaštitu i proučavanje ptica Srbije, kao i svake godine, organizuje besplatne izlete širom Srbije, ove godine izlet će ponovo biti organizovan u Nišu.\n„Ove godine Evropski vikend posmatranja ptica ćemo u Nišu organizovati na obalama Južne Morave kod sela Lalinac i u subotu i u nedelju. Ovaj lokalitet je veoma specifičan i intersantan za posmatranje ptica i veoma bitan za ptice tokom seobe, svako ko bude sa nama ovog vikenda saznaće i zbog čega. Nakon šetnje i popisa ptica svi učesnici će dobiti i naše promotivne materijale.“ Slobodan Marković DZPPS\nJesen je period godine kada milioni ptica selica kreću na seobu i lete ka južnim krajevima gde provode zimu. Zato je ovaj period godine za posmatrače ptica pun iznenađenja, jer mogu da vide vrste ptica koje se ne sreću često u njihovom okruženju.\nKada se prijavite na neki od izleta bićete kontaktirani od strane organizatora i tom prilikom dobićete sve informacije u vezi sa izabranim izletom. Zbog trenutne situacije izazvane virusom SARS-CoV-2 neće biti organizovanog prevoza, takođe će i broj prijavnih mesta biti ograničen.\nSvi zainteresovani se mogu prijaviti na ovom linku. Ili preko našeg sajta pticesrbije.rs\nKako bi zajedno lakše prepoznavali ptice na terenu preporučujemo da instalirate našu aplikaciju za prepoznavanje ptica, Ptice na dlanu.\nPrethodna vest Leskovčani u dalje sa najtanjim novčanikom u Srbiji\nSledeća vest Dve osobe poginule u saobraćajnoj nesreći kod Niša


Sve publikacije, Bilten o pitanjima unutrašnjih poslova EU i Srbije broj 03\nPreuzmite: PDF ( 0.41MB )\nBroj preuzimanja: 853\nU novom broju čitaoci se mogu upoznati, u delu o Evropskoj uniji, o novinama u pokretanju novog šengenskog informacionog sistema, zatim, inicijativi za borbu protiv falsifikovanja novca, potom, slabostima Direktive EU o zaštiti podataka i restriktivnoj imigracionoj politici Italije.\nU drugom delu osvrnuli smo se na put Srbije ka pozitivnoj šengenskoj listi; kao i izveštaj o radu MUP-a za 2008 godinu, te preporuke Nacionalnog konventa o reformi policije.\nNa kraju, predstavljamo vam Konvenciju o policijskoj saradnji Jugoistočne Evrope i publikaciju "Evropska unija i unutrašnja bezbednost - zaštitnik naroda".\nBilten je nastao kao rezultat zajedničkog rada tri organizacije civilnog društva, Centra za civilno-vojne odnose, Beogradskog centra za ljudska prava i Foruma za bezbednost i demokratiju. Objavljen je uz podršku Misije OEBS u Srbiji, ambasada Holandije, Norveške i Mađarske, i Centra za kontrolu oružanih snaga (DCAF) iz Ženeve u okviru projekta "Podsticanje uključivanja civilnog društva u reformu policije u Srbiji".